Troka Abenturaren Baldintza Orokorrak

Troka Abentura SLren Baldintza Orokorrak

"Natur-giroan egiten diren jarduera guztiek berezko arrisku bat dute. Arrisku hauek murrizteko Troka Abenturak bere eskura dauden giza-baliabideak eta materiale-baliabideak ipintzen ditu, baina kontutan hartu beharrekoa da kontrolaezina den arriskurako aukera bat badagoela jarduera hauetan. Guretzako ezinbestekoa da partaideak honen guztiaren jakitun izatea, baita hau onartu eta ahal den neurrian gurekin elkarlanean jardutea, hala nola, begiraleen eta monitoreen gomendioei jarraituz."

Kontratatutako jarduera guztiek beren eskaera- edo erreserba-orria eduki behar dute, hau ez baldin bada egin Troka Abenturak ez du zertan aktibitatea burutu behar.

Troka Abenturak jardueretan bai aldez aurretik bai momentuan aldaketak egin ditzake, ezin baitugu ahaztu jarduerak natur-ingurunean burutzen direla eta baita era desberdinetako pertsonekin lan egiten dugula ere, meteorologia eta partaideen egoera fisikoa bezalako faktoreak jardueren baldintzatzaile direlarik. Honela, Troka Abenturak jarduera ezeztatzen baldin badu, bezeroak jarduera hauek beste data batean burutzeko edota antzekoa den beste jarduera bat burutzeko eskubidea izango du

Jarduerak burutzen diren lekurainoko edota hauek hasten diren lekurainoko garraioa bezeroaren ardura da, Troka Abenturak jardueren garapen teknikoaren ardura hartuko du soilik.

Troka Abenturak prezio zehatz bat du ezarria burutzen dituen jarduera eta programetarako. Hau partaide kopuruaren, jarduera kopuruaren eta taldearen tipologiaren araberakoa da. Prezio hauek Troka Abenturak publikoki ipintzen ditu eta BEZ-a dute beren barne. Bestelako zerbitzuak, ostatua eta garraioa kasu, bezeroak bere kontura lortu behar ditu, nahiz eta kasuan kasu Troka Abenturak hau antolatzen lagun dezake.

Aldez aurretik bezeroak izan dezakeen edozein anomalia fisiko zein psikikoren (paraplejiak, bihotz- eta zirkulazio-eritasunak, zein beren gaitasun fisikoen, psikologikoen edota sentsorialen edonolako murrizpenen) berri eman behar zaio Troka Abenturari. Uretan burutzen diren aktibitate guztietarako igeri egiten jakin behar da.

Haurdun dauden pertsonek denboraz beren egoeraren berri eman behar dute eta enpresatik zeintzuk aukera dituzten azalduko zaie.

Jarduera guztiek Erantzunkizun Zibileko Asegurua dute bere barne, AXA konpainiarekin hitzartua, 1060576 poliza zenbakiarekin eta baita Istripu-asegurua, AXA konpainiarekin hitzartua eta 1059414 poliza zenbakiarekin. Bi aseguru hauek legediak ezartzen dituen kantitateak eta atalak aseguratzen dituzte.

Aktibitateen fitxa teknikoa dugu zuen eskura, bertan aktibitate bakoitza espezifikoki deskribatzen da. Adin gabeko partaideak guraso edo tutoreen baimena izan behar dute edota arduradun batekin etorri.

Jardueren erreserbak egiteko Troka Abenturaren Erreserba Zentruarekin harremanetan jarri zaitezte, bertan erreserba betetzeko beharrezko datuak eskatuko dizkizuegu. Ondoren, aurreerreserbaren fitxa jasoko duzue, jardueren informazio orokorrarekin batera. Esan beharrekoa da erreserba ez dela behin-betikotzat joko zerbitzuen ehuneko 25aren ordainketa egin arte. Gainontzeko ordainketa jarduera egin aurretik ordainduko da kasuan kasu adierazitako moduan. Kasu berezietarako aurreerreserba orrian adieraziko dira baldintza bereziak. FITXA HONEK behin aurreerreserba ordaintuta KONTRATU IZAERA DU, bai guretzat bai zuentzat ere.

Jardueren eskaera gure egoitzan egiten bada, kontratazio-protokolo berdina erabiliko da, momentuan eginez.

Erreserba ezeztatzekotan edo kopurua murriztekotan aktibitatea edo zerbitzua egiteko gutxiengo partaide kopurua mantentzekotan:

- ZERBITZUA BAINO HILABETE 1 BAINO GEHIAGOKO AURREIKUSPENAZ ABISATUTA, erreserba osoaren edo ezeztatutako plaza kopuruaren 10%a ordaindu beharko du bezeroak, kudeaketa gastuak direla eta.

- ZERBITZUA HASI BAINO HILABETE 1 ETA 6 EGUN BITARTEAN ABISATUTA, erreserba osoaren edo ezeztatutako plaza kopuruaren 25%a ordaindu beharko du bezeroak.

- ZERBITZUA HASI BAINO 5 ETA EGUN 1 BITARTEAN ABISATUTA: erreserba osoaren edo ezeztatutako plaza kopuruaren 50%a ordaindu beharko du bezeroak. - 24 ORDU BAINO GUTXIAGOKO AURRIKUSPENAZ ABISATUTA EDO ERRESERBAN ITZARTUTAKO EGUN, ORDU ETA LEKUAN EZ AGERTZEAK ez du inolako itzulketarako aukerarik emango, beraz erreserba osoaren edo ezeztatutako plaza kopuruaren 100%a ordaindu beharko du bezeroak.

Ezarritako egun, ordu eta lekuan ez agertzeak ez du inolako itzulketarako aukerarik emango. Baita ere, ez da ordainketa itzuliko, enpresak aktibitatea ezeztatu behar duenean, bezeroak alkoholaren edo drogen eragintzapen zuzenean aurkitzen direla estimatzen duenean.

Erreserba konfirmatzeak “Troka Abentura-ren jardueren baldintza orokorrak” dokumentuan esaten direnak onartzen direla suposatzen du. Beste pertsona batzuek jardueretan beren izena emateak baldintza orokor hauek onartzen dituztela esan nahi du.

Edozein motatako kexa egiteko kexa-liburuaz gain, Troka Abentura-ren Erreserba-Zentruarekin harremanetan jar zaitezkete.

Troka Abenturak bere jardueretan partaideen argazkiak atera eta ondoren hauek erabiltzeko eskubidea du. Erabilera hau entrepresaren marketing-a egiteko besterik ez da izango. Argazkietan ateratzerik nahi ez duen bezerorik baldin badago, jarduera hasi aurretik Troka Abenturaren bulegoan honen berri ematea besterik ez du.

Troka Abentura S.L. ren edozein zerbitzu kontratatzean, bezeroak faktura formatu elektronikoan jasotzeko onarpena ematen du. Aldiz, bezeroak faktura paperean jaso nahi izatekotan, Troka Abentura S.L.-ren harrera-zerbitzura deitu eta hau eskatzea besterik ez du: 94 677 42 65 telefonoa.

Bidai konbinatuen kontratazioa Troka Abenturaren bitartez egingo da, CIE 2325-aren bitartez.

Troka Abentura S.L.k bere jarduera guztietan segurtasun aktiboa eta pasiboa jartzen ditu martxan, jarduera guzti hauen garapen egokiaren erantzule zuzena izanik. Enpresak bere jardueretarako segurtasun-protokolo bat du, baita istripu egoeretarako ere.

Aktibitateen zailtasun-maila

Zailtasun-mailak bi ezaugarriren arabera ezartzen dira, beharrezkoa den esfortsu fisikoa eta aurretiaz izan behar den ezagutza teknikoa. Kontuan hartu behar da aktibitateek adin tarte egoki bat dutela, hauek Aktibitatearen Informazio Fitxan deskribatuta daude.

Hastapena-oinarrizkoa: 6 urtetik aurreko edozein pertsonari zuzendua, ez du aurretiko ezagutza

teknikoren beharrik eta ez du esfortsu fisikorik suposatzen.

Erdi-mailakoa: esfortsu fisikoa ez da altua baina egon badago aktibitateak irauten duen bitartean, aurretiko ezagutza teknikoa behar da.

Goi-mailakoa: esfortsu fisiko garrantzitsua eta jarraia, aurretiko ezagutza teknikoa

Troka Abentura S.L.ren lan taldea Begirale Titulatuek eta Monitore profesionalek osatzen dute. Hauek jardueren ardura zuzena hartzeko beharrezko esperientzia eta gaitasuna dute. Hau dela eta, jarduerak burutzen diren bitartean partaide guztiek monitoreen gomendioak jarraitu behar dituzte.

Ingurugiroa zaindu eta babestu

Troka Abentura S.L.k eskeintzen dituen jarduerak natur ingurunean burutzen dira, hau dela eta, burutzen diren ingurua ahalik eta hoberen zaintzen saiatu behar gara, baita bertan gure bisitaren arrastorik ez uzten ere. Hau dela eta partaide guztiek arlo honen inguruan Monitoreen gomendioak jarraitzea eskatzen dugu


Bide garbiketarako ibilgailuen flotak ere baditu GPS terminalak, eta haiei esker planifikatu eta kudeatzen da zerbitzua, paperontzien eta zerbitzu desberdinetarako finkatutako puntu guztien geolokalizazioaz gainera.

Bide garbiketa zerbitzuen planifikazioa eta kontrola.

Zerbitzua ematen den bitartean gorabeherak jakinarazteko gaitasuna.


apirila 2008 – Arraio Irratia 99.3 FM

Urpekariz dekoratutako Arraioenea

Itsasoan hondoratuko gara eta Arraioko urpekaritik egingo dugu bihar irratsaioa, iluntzeko 9etatik 10etara, Lizarriturri DJ doktoreak eta 27zapatak. Urpekarian gonbidatu berezi batekin egingo dugu bidaia. Aguexekin. Bai, herriaren historia aldatzeko adinako merituak egin dituen azken portuarrarekin. Ostegunean, izan ere, 30 urte borobil beteko ditu. Eta guk 2000-3000 metrora eramango dugu, urazpian.

Gurekin hondoratu nahi? Ba zeren zain zaude? Piztu irratia!

Azken nobedadeez hitzegingo dugu ZarataZarautz irratsaioan

Gaur, 21:00etatik aurrera, inguruan atera diren disko berriez eta Bartzelona aldetik astebukaera honetan ekarri ditugun anekdotezhitzegingo dugu ZarataZarautz irratsaioan.

Gogoratu ere, Ostiral honetan, Apirilaren 25ean, beste kontzertu bat antolatu dugula ZarataZarautz irratsaioaren partetik eta bertan egotera gomendatzen zaituztegu.

Bertan, honako bi taldek joko dute:

ASS TO MOUTH – Poloniatik grindcore teknikoaren erregeak, estatuan jo behar duten kontzertu bakarra!! !

BASURDE – Lobatotik crust bortitza. Ex-amoniako 87

lizardiren bizitza asnoitesen

apirilaren 21eko saioan lizardiren biografia aztertuko dugu, aurreko astean bere jaiotzaren 112. urteurrena izan den aitzakiapean, saiatuko gara poeta handiaren bizitzaren hainbat xehetasun ematen, betiko moduan ttor-ttor amaigabean

badakizu, astelehenero sintonizatu arraio irratian, iluntzean 9-etatik 10-etara,

asnoitesdaradiolisboa

E-Donatoren erreportaia Ahuntzaren Gauerdiko Eztulean! !

Gure E-Donato urrutian dabil aspalditik, Hego Amerika aldetik hain zuzen ere. Igande honetan Argentina ingurutik etorriko zaigu bere ahotsa, Maiatzaren Plazako Amekin egon baita. Ez dakizuenontzat Maiatzaren Plazako Amak (gaztelaniaz Madres de Plaza de Mayo) elkarte sozio-poltiko argentinarra da. 1976 eta 1983 bitartean Jorge Videlaren diktadura militarrak eragindako pertsona “desagertuen” amek osatzen dute, eta izena Buenos Airesko Maiatzaren Plazatik hartu dute. Hain zuzen ere, enparantza hura euren agerpen eta protesta publikoaren leku ezaguna da.

Baina ez dugu hortaz bakarrik hitzegingo, ez horixe. Aurreko astean zintzilik utzi genuen galderari heldu eta Ahuntzaren Gauerdiko Eztula-ren llabero zoragarri bat irabazteko aukera izango duzu baldin eta Karajamonek The Clash talderaren zenbat bertsio egin dituen esaten badiguzu! Earra pagotxa! !

Eta amaitzeko Pausoz Pauso ekimenaren berri emango dugu, antolatzaileetako batekin zuzen zuzenean. Hau, datorren larunbatean burutuko den eskualdeko Euskal Preso eta Iheslari Politikoei elkartasuna adierazteko ekimena da. Modu honetan, eskuealdeko presoen egoera zein den ezagutuko dugu gure irratsaioan.

Beraz badakizu, datorren igandean gaueko 9tatik aurrera FMko 99.3 galdu ezinezko zita bat duzula! Ah, ta aurreko asteetako irratsaioak hemen jarriko ditugu laxter… adi ibili!

ARRAIOENEA BANKUZ DEKORATUKO DUGU!

Eta dolar artean egingo dugu dantza eta euroko txanponak tragatuko ditugu banan bana eta zuen interesak igoko ditugu (euriborrarenak) eta lehengaiak garestituko eta ez leku bihurtuko gara gau batez, gau bakar batez bada ere. Madarikatuok! Sufritu behar duzue ederki ostegun honetan 9etatik 10etara. Zain gaituzue: Lizarriturri Dj Doktorea eta 27zapata.


Taldea | Bilboko Arte Ederren Museoa

Antolakuntzako Egitura

Zuzendariari fundazioaren kudeaketa arrunta dagokio, besteak beste, pertsonalaren goi-mailako eta zuzeneko burutza betetzeko eta jarduera-plana eta urteko aurrekontua proposatzeko eginkizunak direla nabarmentzekoak; hala, alde ekonomikotik, fundazioaren ustiapen normal eta egokia lortzera zuzendutako proposamenak kudeatzeko, aztertzeko eta halakoei ekiteko jarduerak aurrera eraman behar ditu.

Jardueren Zuzendariordetza

Egun, postu hori bete gabe dago, eta zuzendariaren ardurapen dago zuzenean; horretarako, Zuzendaritzako koordinatzailearen laguntza da. Ondoren azaltzen ditugun sailen kudeaketa eta koordinazioa ditu bere gain:

Haren helburua da museoak sortzen dituen administrazio- eta agiri-funtsak biltzea, gordetzea, sailkatzea, eta halakoen zabalkundea egitea; eginkizun bera du, halaber, funts historikoari dagokionez (aktak, gutunak, argazkiak, txostenak…).

Ikus-Entzunezkoak

Museoko jardueren ikus-entzunezko beharrizanei erantzuten die, besteak beste: proiekzioak, prentsaurrekoak, hitzaldiak eta ekitaldiak. Era berean, argazkiak eta bideoak egiten ditu artxiborako eta/edo prentsan, webgunean eta sare sozialetan zabaltzeko.

Museoaren funts bibliografikoa kudeatzeko eta publikoaren zein ikertzaileen eskura jartzeko ardura du. ARTEDER Euskal Artearen Datu-basea kudeatzen du: proiektu propio bat da, museoak duen helburu orokor bat betetzeko ildotik doana, alegia, euskal artearen ikerketa eta zabalkundea sustatzea.

Haren helburua da museoaren arte-funtsa kudeatzea eta haren bilduma ezagutarazten eta zabaltzen laguntzea. Honako ardura hauek ditu: agirien eta argazkien artxiboa, bildumako lanen erregistroa eta inbentarioa, lanen mugimenduen kontrola, eta museoko aldi baterako erakusketatarako maileguen kudeaketa.

Esleitua duen helburua da bildumako artelanen nahiz museoak barne hartutako kultura-ondare ororen kontserbazioa eta, hala dagokionean, zaharberritzea. Horrez gain, artelanen azterketan laguntzen du, bai eta publikoaren zein zientzialarien artean zabaltzen ere.

Jarduera eta programa didaktikoak aurrera eramaten dihardu, museoaren bilduma iraunkorra nahiz aldi baterako erakusketak ahalik eta publiko zabalenenak ezagutu eta gozatzeko helburu nagusiarekin.

Museoko aldi baterako erakusketen programa kudeatzeaz arduratzen da: erakusketak definitzea; lankidetza-hitzarmenak taxutzea; maileguak, aseguruak eta garraioak koordinatzea; komisariotza koordinatzea; agirien kudeaketa; kudeaketa ekonomikoa, eta muntaiaren koordinazio teknikoa.

Administrazio eta Finantzen Zuzendariordetza

Arlo honen helburua da museoaren baliabide ekonomikoak kontrolatzea, finantzazko egonkortasuna eta aurrekontuaren oreka lortzeko helburuarekin, diru-sarrerak kontrolatuz eta funtzionamendu egokirako behar diren gastuak optimizatuz. Kontabilitatearen, zergen nahiz legearen aldetik dauden betebeharrak ezarritako epeetan betetzen direla bermatzeaz arduratzen da. Horrez gain, aurrekontuari, kontabilitateari eta funtsen administrazioari loturiko prozesuen administrazio finantzarioa aurrera eramateko prozedurak abiaraztea du bere gain, bai eta museoko denda-zerbitzua ere.

Museoaren autofinantzaketan laguntzeko helburua du; horretarako, artean espezializaturiko argitalpen-funtsa, museoak editaturiko argitalpenak eta bilduma iraunkorraren zein aldi baterako erakusketen merchandising-a jartzen ditu salgai.

Komunikazio Zuzendariordetza

Komunikazio Zuzendariordetzak museoaren balioa eta jarduerak jakinaraztea du xede, Komunikazio Plana zehaztuz eta kudeatuz. Horrez gain, Marketin Planaren bitartez, publikoa eta eragileak erakarri, horien arreta piztu eta fidelizatzeko estrategiak eta museoko ekitaldien programa garatzen ditu. Azkenik, Argitalpen Saila ere kudeatzen du.

Arlo eta sail hauek osatzen dute:

Komunikazio

Haren funtsezko ardurak dira museoaren zein haren jardueren inguruko informazio guztia definitzea eta hedabideei helaraztea, eta museoari buruz argitaratzen den informazioa artxibatzea. Prentsaurrekoak antolatzea, komunikatu eta dosierrak taxutzea eta kazetariei arreta eskaintzea du bere gain. Onlineko komunikazioa ere (webgunea, buletinak, sare sozialak… ) haren lanen artean dago.

Dituen ardura nagusiak dira, museoaren bisitari eta erabiltzaileei dagokienez, erakartzea, arreta ematea eta gogobetetzea, bai eta bisitari gehiago ekar ditzaketen erakundeekin harreman egonkorrak sortzea ere.

Honako hauek ditu bere gain: marketin-plana prestatu eta gauzatzea; kide korporatiboen programa kudeatzea; bisitariaren arreta kudeatzea; publikoa erakartzeko estrategiak garatzea, eta ekitaldiak ekarri eta antolatzea. Dituen ardura nagusiak dira, museoaren bisitari eta erabiltzaileei dagokienez, erakartzea, arreta ematea eta gogobetetzea, bai eta bisitari gehiago ekar ditzaketen erakundeekin harreman egonkorrak sortzea ere.

Fundazioak editatzen dituen argitalpen guztien diseinua, edizioa eta inprimaketa ditu bere gain. Liburutegi digitalaren kudeaketa, www.museobilbao.com webgunean.

Zerbitzu Orokor eta Giza Baliabideen Zuzendariordetza

Arlo honen helburua da giza baliabideak kudeatzea eta garatzea, bai bertakoak, bai kanpokoak. Lan-arriskuen prebentzioa, praktikak eta bekak. Halaber, fundazioaren zerbitzu orokorrak kudeatzen ditu, alegia, barne-zerbitzuak, mantentze-lanak, argiztapena eta sistemak, eta segurtasuna.

Argiztapena eta Sistemak

Haren helburua da prebentzioko eta konponketako mantentze-lanak egitea klimatizazio-instalazioetan eta argiztapen orokorreko sistemetan, bilduma iraunkorraren zein aldi baterako erakusketa guztien argiztapen egokia barne.

Arloak museoaren segurtasuna du helburutzat, prebentzioari dagokionez, batik bat. Segurtasunaren eta aretoko laguntzaileen zerbitzu esternalizatuak, eraikinean integraturiko segurtasun-sistema guztiak mantentzeko lanak eta su-itzaltzeko baliabideak ditu ardurapean.

Barne Zerbitzuak

Helburu hauek ditu: eraikinean prebentzioko eta konponketako mantentze-lanak egitea; erakusketak muntatzea eta desmuntatzea, eta, oro har, museo barnean behar diren zerbitzu guztiak ematea. Horrez gain, sistema informatikoa mantentzeko lanak ditu bere gain, sareak ahalik eta ongiena funtzionatzeko eta sarearen fidagarritasuna, baliagarritasuna eta pribatutasuna lortzeko helburuekin. Garbiketaren, telefono bidezko arretaren eta harreraren zerbitzuak koordinatzen eta kontrolatzen ditu.

Zuzendariak eta Arduradunak

Miguel Zugaza C.V.

Director

Silvia García

Zuzendaritzako koordinatzailea

Jardueren Zuzendariordetza (Zuzendaritzari atxikia gaur egun)

Mikel Urizar

Artxibo burua

Begoña González

Liburutegi burua

Javier Novo

Bilduma burua

M.ª José Ruiz-Ozaíta

Kontserbazio eta Zaharberritze burua

M.ª Victoria Antoñanzas

Hezkuntza burua

Administrazio eta Finantzak

M.ª Mar Rosales

Administrazio eta Finantzen zuzendariordea

Onintza Lobo

Denda burua

Marta García

Komunikazio Zuzendariordea

Teresa Icaza

Nerea Sagredo

Marketin koordinatzailea

Zerbitzu Orokor eta Giza Baliabideen

José M.ª de Vega

Zerbitzu Orokor eta Giza Baliabideen zuzendariordea

Ángel Pascual

Argiztapen eta Sistemen arduraduna

Bruno Itxaso

Segurtasun arduraduna

Alberto González

Barne Zerbitzu burua


Deialdia, herriko elkarteei laguntzak emateko, 2017. urtean kultur aktibitateak egiteko

Atarrabiako Udala 2017-01-13 11:38

Deialdi honen helburua da 2017. urtean Atarrabiako udal esparruan eginen diren kultur proiektu eta ekintzetarako emanen diren diru-laguntzak arautzea, eskaintza kultural kalitatezkoa, anitza eta herritarrentzako interesekoa laguntzeko eta herriaren garapen kulturalean elkarteen parte-hartzea sustatzeko xedearekin, herriko elkarte eta erakunde kulturalekin elkarlana eta laguntza bultzatuz. Deialdiaren oinarriak Deialdi honetako onuradunek ondoko betebeharrak bete beharko dituzte: a)

Kontratazioa, “Adiskidetze zerbitzua: Jubiloteka 2017” emateko

Atarrabiako Udala 2017-01-11 08:45

Iragarkiaren oinarrizko datuak Deitzailea: Atarrabiako Udala. Kontratazio organoa: Atarrabiako Udaleko Alkatetza Modalitatea: Kontratuak. Kontratu mota: Asistentzia. Prozedura: Irekia. Esleipen irizpidea: Eskaintzarik onuragarriena. Azalpen laburra: “ADISKDIETZE ZERBITZUA: JUBILOTEKA 2014” emateko kontratazioa egitea. Aurreikusitako prezioa, BEZ kanpo eta luzapenak eta bestelako aukerak oro barne: 18.181,18 Euro. Parte-hartzeko eskaerak eta eskaintzak aurkezteko epea: 2014/03/04tik 2014/03/21ra. Aurkezteko lekua: kale

Atarrabiako udaleko guraso eskolaren ikastaro berri baten hasiera

Atarrabiako Udala 2017-01-09 14:08

Izena emateko epea irekita urtarrilaren 10etik 12ra bitarte Atarrabiako Kultur Etxean, 16:00etatik 21:00etara. Aita-amen Eskola Udalaren Hezkuntza Batzordeak eta Kultura Zerbitzuak bultzatutako proiektua da, Berdintasun Zerbitzuaren laguntzarekin. Bestelako laguntzaile edo sustatzaileak: Atargi Ikastetxe Publikoko Idoskia Guraso Elkartea, La Presentación Ikastetxeko Guraso Elkartea, Lorenzo Goikoa Ikastetxeko Guraso Elkartea, Paz de Ziganda Ikastolako Batzordea.

Gazteria arloko akitibitateak: urtarrila-otsaila

Atarrabiako Udala 2017-01-05 13:34

Atarrabiako, Uharteko, Burlatako eta Aranguren ibarreko udaletako gazteria arloak. 12 urtetik Aurrera: IRTEERA LARRA – BELAGUAko IRAUPEN-ESKIKO ESTAZIORA: Igandea, urtarrilak 29 Irteera: 8.15etan Itziar Tabernatik. Prezioa: Erroldatuak: 20 € Erroldatu gabeak 30 € * Prezioaren barne: bidaia, forffaita eta eskien eta boten alokairua Izenematea eta ordainketa: urtarrilaren 9tik 20ra. 16 urtetik aurrera. 2000. urtetik aurrera

(Castellano) Obras de demolición de las edificaciones existentes en la Unidad UCC2-B del PGOU de Villava

Atarrabiako Udala 2017-01-04 12:51

(Castellano) Obras de demolición de las edificaciones existentes en la Unidad UCC2-B del PGOU de Villava. Ampliado el plazo de presentación de ofertas hasta el 20 de enero

Garapenerako lankidetza proiektuak diruz laguntzeko deialdia. 2016 urtea: Eskaerak aurkezteko epea luzatu da

Atarrabiako Udala 2016-12-20 07:47

Proiektuak aurkeztuko dira Atarrabiako Udaleko Herritarrarendako Laguntza Bulegoan, 2016ko abenduaren 27ko 14:30a arte. Diru-laguntza eskatzeko oinarriak eta inprimakia Atarrabiako Udalaren web orrian eskuratzen ahalko dira (www.villava.es) eta Herritarrarendako Laguntza Bulegoan, 8:30etik 14:30era.

Aldaketak Kirol Instalazioetako tarifetan

Atarrabiako Udala 2016-12-15 14:32

Kirol Martiket enpresa publikoak hainbat neurri hartu ditu kirol instalazioetako abonatuen alde. Neurriak 2017ko urtarrilaren 1ean sartuko dira indarrean. Garrantzitsuena da bi abonu mota ezarri direla, hots, Oinarrizko abonua eta Kirol abonua. Oinarrizko abonua eta Kirol abonua Edonork eskura dezake Oinarrizko abonua (erroldatuek eta gainerakoek), eta igerileku estalia eta udako igerilekuak erabiltzeko eskubidea ematen du.

Grandes cambios en las tarifas de las Instalaciones Deportivas Municipales

Con el objetivo de favorecer a las personas abonadas a las instalaciones deportivas, la empresa pública Kirol Martiket ha tomado una serie de medidas que se harán efectivas a partir del 1 de enero de 2017. La más importante es el establecimiento de dos tipos de abono, el Abono básico y el Abono kirol. Abono

Eguberrietako ekintzak eta tailerrak Gaztelekuan

Atarrabiako Udala 2016-12-15 11:49

Animatu eta zatoz lagunekin!

(Castellano) Obras de Pavimentación M.B.C. en las calles Fermín Tirapu y Kapanaburua

Atarrabiako Udala 2016-12-14 12:38

Neguko Gazte Bizi Plus Aisialdi Programa

Atarrabiako Udala 2016-12-09 08:29

Ikasturtean zehar hiru hilabetero eskeintzen den aisialdi programa da. 14 eta 16 urte bitarteko gazteei zuzenduta (2000, 2001 eta 2002 urteetan jaiotakoak). Ordutegia: ostiraletan 19:00tatik 21:00etara Gaztelekuan. Programaren hasiera: urtarrilak 13, ostirala. Amaiera: apirilak 7, ostirala. Izen ematea eta ordainketak: abenduaren 12tik 30era Gaztelekuan. Prezioa: 15 euro. Informazio gehiago: 948 355970 telefonoan edo juventud@villava.es helbide elektronikoaren

Neguko Gazte Bizi Aisialdi Programa

Atarrabiako Udala 2016-12-09 08:16

Ikasturtean zehar hiru hilabetero eskeintzen den aisialdi programa da. 12 eta 13 urte bitarteko gazteei zuzenduta (2003 eta 2004 urteetan jaiotakoak). Ostiraletan 18etatik 20etara eta larunbatetan 18:30etatik 20:30etara Gaztelekuan. • Programaren hasiera: Urtarrilak 13, ostirala. • Programaren amaiera: Apirilak 8, larunbata. • Izen ematea: Abenduaren 12tik 23ra Gaztelekuan. • Ordainketak: Abenduaren 23tik 30era. • Prezioa: 20 euro. Informazio

Jubilotekako ate irekiak eta Jubiloteka 2017

Atarrabiako Udala 2016-12-02 08:34

Urtero bezala, Jubilotekak ate irekiak jardunaldiak antolatu ditu, herritarrak gonbidatu nahi ditu hara bertaratzen, urtean zehar landutako gauzak ikusgai izanen direlako. Hantxe izanen dira erantzunkidetasuna bultzatu nahi duen proiektu honen partaideak, 16 une honetan, baita euren familiak ere. Edonor gertura daiteke Jubiloteka gertutik ezagutzera. Hitzorduak abenduaren 15ean eta 16an izanen dira Jubilatuen Egoitzaren lehenengo solairuan,

2016ko “Besta Jira” XXI. Argazki Lehiaketa. Argazki irabazleak

Atarrabiako Udala 2016-12-01 12:44

El Jurado de la XXI edición del Certamen de Fotografía “BESTA JIRA” 2016, integrado por Pello Gurbindo (concejal de Cultura), José Mª Ballesta, Paco Ocaña y Juantxo Oskoz (fotografos) y actuando como secretario José Vicente Urabayen (técnico cultura Ayuntamiento), reunido en Villava-Atarrabia el día 23 de noviembre, hace constar lo siguiente: 1.-A la presente convocatoria

Berdintasuna ikasten da…. Jolastuz, irakurriz, abestuz…Partekatuz, ¡Oparitu Berdintasuna!

Atarrabiako Udala 2016-11-29 09:30

Atarrabiako Udaleko Berdintasun Zerbitzuak sentsibilizazio kanpaina bat abian jarri du, Berdintasuna ikasten da…jolastuz, irakurriz, abestuz….partekatuz, oparitu berdintasuna! Iruñeako Udalak sortu zuen irudia iaz, Atarrabiako diseinatzailearen Javier Oyarzunen eskutik. Berdintasunaren inguruko baloreak mahai gainean jarri nahi ditugu, azpimarratuz berdintasuna ez dela berez sortzen baizik eta ikasten dugula. Eguberrietan banatzen diren jokuen eta jolasen inguruko hausnarketa sortu

Deialdia, izangaien zerrenda bat osatzeko, gizarte-langilearen lanpostuan aldi baterako kontratazioaren bidez aritzeko

Atarrabiako Udala 2016-11-24 12:15

Hautapen prozesuan parte hartu nahi dutenek eskabidea aurkeztu beharko dute Atarrabiako Udaleko Erregistro Orokorrean, bertara agertuta edo bere egoitza elektronikoaren bitartez, edo Herri Administrazioen Araubide Juridikoari eta Administrazio Prozedura Erkideari buruzko azaroaren 20ko 30/1992 Legearen 38.4 artikuluan aipatzen diren tokietako edozeinetan. Eskabideak aurkezteko epea hamabost egun naturalekoa izanen da, deialdi hau Nafarroako Aldizkari Ofizialean argitaratu

Altsasuko gertakarien aurrean Atarrabiako udalaren akordioa

Atarrabiako Udala 2016-11-23 14:23

Azken egun hauetan Altsasun izan diren gertakarien aurrean, eta Altsasuko Udaleko gehiengoak hartutako erabakia oinarri, Atarrabiako Udalak honako akordio hau adostu du: 1. Altsasuko Udalak 2016ko azaroaren 16ko osoko bilkuran hartutako erabakiari jarraiki, “Altsasu” lelopean, azaroaren 26rako 13:00etan Altsasuko Udalak, atxilotuen senitartekoek eta Altsasuko herritarrek deitutako manifestazioarekin bat egitea. 2. Gure herriko herritarrei bertan parte

Azaroak 25, Manifestazioa

Atarrabiako Udala 2016-11-22 11:39

Emakumeenganako Indarkeria Ezabatzeko Nazioarteko Eguna dela eta, urtero bezala, Atarrabiako Udalak manifestazio batean parte hartzeko deialdia egin du. Arratsaldeko 18:00etan Udaletxeko atean elkartuko gara eta handik Alicia Aristreguiren monolitorarte ibiltzen joanen gara. Alicia herriko auzolaguna zen eta genero indarkeriaren biktima mortala izan zen. Hantxe lore uztea eginen da bere omenez eta 2016an zehar eraildako gainontzeko

EMAKUMEEN MUTILAZIO GENITALARI BURUZKO SOLASALDIA ETA ERAKUSKETA

Atarrabiako Udala 2016-11-18 11:03

Gaurtik aurrera Atarrabiako Kultur Etxean Emakumeen Mutilazio Genitalari buruzko erakusketa ikusgai dago, Medicos del Mundok egina. 10 argazki dira non mutilazioa zer den, nola ematen den eta nola prebeni daitekeen aztertzen da. Mutilazioa Emakumeenganako Indarkeriaren beste modu bat da eta honi buruz hausnartu nahi dugu. Bigarren Hezkuntzako eta Batxilergoko ikasleek bisita gidatuak izanen dituzte eta

‹‹ previous 1 2 3 4 5 6 ... 73 74 75 76 next ››


Zientziarekin jolasean (6-9) - Donostia Kultura

Zientziarekin jolasean (6-9)

Zientziarekin jolasean (6-9) Nahia Maiz

Ibaetako elkargunea-ILAE. Illarraberri 1

Ura eta olioa nahastu ditzakegu? Zer gertatzen da intxaur bat uretara botatzen badugu, hondoratuko da?... Akzio bakoitzak erreakzio bat duela badakigu baina, askotan, ez dugu ulertzen zergatik. Tailer honetan haurrek zientzia ikasiko dute esperimentu eta jolas desberdinei esker

Zientziarekin_jolasean_6-9 [PDF]


CARPINTERIA JAUSORO - Carpinteria JAUSORO . Muebles y Carpinteria - Embalajes de madera

Asteartea, 2016(e)ko urria(r)en 18-(e)an

Aroztegiko lanak

Enpresen zerbitzura

Lege Jakinarazpena

Jausoro Aroztegiaren web-orria erabiltzeko lege-baldintzen zehaztapena

JAUSORO AROZTEGIA

Azkoitiko Industrialdea, 83 pabiloia.

20720 AZKOITIA

Tf. : 943 851739

IFK:B20306700

Jausoro Aroztegiaren web-orria erabiltzeko lege-baldintzen zehaztapena.

Jausoro Aroztegiak ez du bere gain hartzen Jausoro Aroztegiaren web-orrian agertzen den informazioa modu okerrean, desegokian edo legez kontra erabiltzeak ekar dezakeenaren ardurarik.

Legeak ezartzen dituen mugak kontuan harturik, Jausoro Aroztegiak ez du bere gain hartzen bere Interneteko orrietan agertzen diren datuen edo informazioaren inguruan izan daitezkeen egiatasun, zuzentasun, eguneratze eta zehaztasun faltaren ardurarik ere. Jausoro Aroztegiaren webguneko edukiak eta informazioa ondo gaitutako profesionalek landu dituzte. Eduki eta informazio horrek, ordea, ez du lotzen Jausoro Aroztegia, eta ez du osatzen iritzi, aholku, oinarri edo aholkularitzarik ere; informazio- eta dibulgazio-izaerako zerbitzua besterik ez du eskaini nahi. Jausoro Aroztegiaren webguneak estekak izan ditzake Jausoro Aroztegiak kontrolatu ezin dituen batzuen web-orrietara. Eta beraz, Jausoro Aroztegiak ez du bere gain hartzen hirugarren horien web-orrietan ager daitezkeen edukien gaineko ardurarik.

Jausoro Aroztegiaren edo haren lizentziatuen jabetza dira soilik webgune honetan agertutako testu, irudi, soinu, animazio, software eta gainerako edukiak. Eduki horiek (guztiak edo zati bat) transmititzeko, banatzeko, uzteko, erreproduzitzeko, gordetzeko edo publikoki komunikatzeko, beharrezkoa da Jausoro Aroztegiaren baimena, espresuki.

Jausoro Aroztegiaren web-orria erabiltzeko lege-baldintzen zehaztapena. Halaber, norberaren zenbait datu eman beharko dira Jausoro Aroztegiak webgune bidez eskaintzen dituen zerbitzu batzuk lortzeko.

Abenduaren 13ko 15/1999 Lege Organikoan, norberaren datuak babesteari buruzkoan, xedatutakoa betez, adierazten dizugu inprimaki hauek betetzen dituzunean zure datu pertsonalak Jausoro Aroztegiaren fitxategietan sartu eta erabiliko direla; modu horretan, gure zerbitzuak eskaini eta utzi ahalko dizkizugu, eta baita webguneak izaten dituen hobekuntzen berri eman ere. Era berean, jakinarazten dizugu eskubidea duzula zeure datu pertsonaletan sartzeko, haiek zuzentzeko, ezabatzeko edo haiei aurre egiteko; horretarako, helbide hauetakoren bat erabil dezakezu: Helbide elektroniko honek spam bot-en kontrako babesa du. Ikusteko Javascript-a aktibatu behar duzu edo Azkoitiko Industrialdea 83 pabiloia, 20720 Azkoitia, GIPUZKOA.


Espagnol de Orleans Donosti Masters Cup-era itzultzen da | Berriak

ES - EU - EN - FR

2023ko ekainaren 2tik 4era

donostimasterscup.com -

Espagnol de Orleans Donosti Masters Cup-era itzultzen da

Izen-emate berria

Espagnol de Orleans klub frantsesa, Donosti Cup-ean gehien parte hartu duen talde atzerritarra da. Zehazki, 17 ediziotan jokatu du.

Iaz, beteranoen txapelketa martxan jarriko genuela esan genienean, ez zuten zalantzarik izan: Donosti Cupeko haurren taldeen entrenatzaileak izandakoak elkartu ziren talde bat osatzeko eta txapelketa berri honen lehen edizioan parte hartzeko.

Espagnol de Orleans izan zen Donosti Masters Cup inauguratu zuten hiru taldeetako bat eta lehenengo partida jolastu zuena Erreala eta Modalcoy-ren aurka.

Aurten, bizi izan zuten esperientzia ikusita, 2015 Donosti Masters Cup-ean egongo direla baieztatu digute, beraz, bigarren urtez txapelketa jolastuko dute 35 urte baino gehiago duen talde batekin.

Donosti Masters Cup-etik eskerrak eman nahi dizkiegu gugan duten konfiantzagatik eta ongietorria ematen diegu.

Ongietorriak!! !

Donosti Masters Cup-eko hurrego edizioan parte hartu, 2023ko ekainaren 2tik 4ra ospatuko dena.


Info — Arteleku.net

Arteleku artea eta kultura garaikideko zentro bat da, Gipuzkoako Foru Aldundiaren Kultura Zuzendaritza Nagusiaren menpekoa. Bere egitekoa ikus-entzunezko garapena duten alor artistiko ezberdinetako sorkuntza proiektu berritzaileak sustatzea da: arte plastikoak, argazkigintza, animazioa, zinea, soinua, eszena, etab. Era berean, ikasketarekin eta topaketarekin lotutako lan lerroak garatzen ditu, kontuan izanik sortzaile, artista nahiz ikus-entzunezko sektoreko profesionalak, eta zentroko ohiko erabiltzaileak nahiz kultura garaikidean interesa duen hiritar oro.

Artelekuk gaur egungo artean espezializatutako dokumentazio zentro zehatza, punta-puntako multimedia aretoak, aldi baterako lagatzen diren espazioak eta produkzio tailerrak eskaintzen ditu, egungo sortzaileek dituzten premia gero eta heterogeneoagoetara moldatu nahian. Hemengo eta nazioarteko artistek eta gaur eguneko arteari eta sorkuntzari buruzko ezagutza zabaldu nahi duten guztiek egitura profesional lagungarria aurkitzen dute, baita lan egin, ikertu eta beren lanak erakusteko espazio fisiko bat ere.

Diziplinarteko jarduera programazio zabalari esker, azaleratzen ari diren joeren behatoki lana egiten du, proiektuen bidez -bertan egindakoak edo lankidetzaren emaitza direnak-, teknikari espezializatuek zuzendutako ikastaro monografiko, tailer eta mintegien bidez, gonbidatutako artistek koordinatutako erakusketa edo emanaldien bidez.

Zabalkundea eta komunikazioa ere Artelekuren erronkak dira. Horren erakusgarri dira Zehar arte eta pentsamenduaren aldizkaria edo www.arteleku.net web orria, informazio zeregina betetzeaz gain, produkzio digitalerako gune bilakatu nahi duena.

Copyright 2009, by the Contributing Authors. Cite/attribute Resource. naia. (2009, diciembre 07). Info . Retrieved septiembre 27, 2022, from Arteleku.net Web site: http://old.arteleku.net/arteleku/info/info. This work is licensed under a Creative Commons License.


Coca Colari boikota azukrearen lurraldean | Filipinetatik

Hasiera » Filipinak » Coca Colari boikota azukrearen lurraldean

Atalak: Filipinak, Historia

Negroseko mapa (irudia: Wikipedia).

Filipetako 4. uharte handienak Negros du izena. Konkistatzaile espainiarrek eta euskaldunek erabaki zuten bertako Ati indigenen azal kolorea beltzarana zelako irla izen horrekin bataiatzea. Jatorrizko izen ilonggoak, Buglas (zatiketa), lurraldearen geografia hobeto deskribatzen bazuen ere, gaur egun ez du inork gehiago erabiltzen.

Negrosen 4,5 milioi lagun bizi dira Nafarroak eta Arabak batera osatzen duen lur azalera berean. Irla administratiboki eta linguistikoki bi probintziatan zatitzen da: Negros Occidental (hiligaynonera edo ilonggoera hizkuntzak nagusitasuna duen lurraldea) eta Negros Oriental (cebuera hizkuntzak nagusitasuna duen lurraldea).

Historikoki Negroseko ekonomiaren oinarri nagusia nekazaritza izan da eta bereiziki azukre-kanaberaren plantazioak. Monolaborantza honen zabalkundea espainiar kolonialismoaren garaian hasi zen. Hasieran poliki eta XIX. mendean ziztu bizian azukre-kanaberek jatorrizko landaredia ordezkatu zuten (gaur egun Negroseko jatorrizko oihanaren %4 bakarrik geratzen da).

Azukre ekoizpen hura lur-jabe gutxi batzuek kontrolatzen zuten. Haietariko asko euskaldunak edo euskaldunen ondorengoak ziren. Lur-jabe horien familiek urteetan metatutako botere ekonomiko eta politikoari esker Negroseko oligarkia bihurtu ziren. Botere oligarkiko horrek hasiera-hasieratik bere interes eta pribilegioen defentsan bortxa erabili zuen: hasiberritan Ati indigenak euren lurretatik botatzeko eta ondoren nekazariak diziplinatu eta kontrolatzeko.

Azukre-kanabera plantazio bat (irudia: Concept News Central).

Negroseko oligarkiak aldaketa politiko eta ekonomikoen aurrean bizirauteko aparteko ahalmena erakutsi izan du beti; erregimen kolonial batetik bestera erosotasunez mugitu zen; 1970eko hamarkadako azukrearen krisi ekonomikotik onik ateratzea lortu zuen; eta gerrilla komunista mendian ezkutatzera behartu zuen.

Gaur egun, Filipinetan ekoizten den azukre-kanaberaren erdia baino gehiago Negrosen ekoizten da. Gai horren ekoizpenean 300.000 lagun baino gehiagok egiten dute lan eta zeharka beste 2 milioi lagun bizi dira sektore horri esker. Azukre-kanabera industrian lan egiten dutenen lan-baldintzak oso gogorrak dira. Batez beste 3 euro irabazten dituzte eguneko, gobernuak ezarritako soldata minimoaren erdia baino gutxiago alegia.

Esplotatuta bizi diren familia horietan azukrearen prezio-gorabeherek hil ala biziko egoera sortzen dute. Azken krisia Benigno Aquino III, aurreko legegintzaldiko presidente neoliberalarekin hasi zen. Honen neurri ekonomiko liberalak, atzerrian ekoizten den HFCS motako azukre merkea zergak ordaindu gabe erosteko aukera ahalbideratu zien Coca Cola, Pepsi Cola, etab. bezalako enpresei. Negroseko azukre-kanaberaren salmentak kolpean behera egin zuen multinazional horiek hain beharrezkoa duten azukrea atzerrian erosten hasi zirenean.

Binalbagan, Negros Occidental (irudia: Facebook).

Urte hasieran Rodrigo Duterteren administrazio berriak egoera horri buelta emateko atzerritik inportatu daitekeen azukre bolumenari zergak, eta oro har, mugak ezartzeko lege berri bat prestatu zuen. Lege berri hori ordea, besteak beste, Coca Colaren presioari esker, oraindik ez da indarrean sartu. Atzerapen horrek irla osoko nekazarien artean protesta biziak piztu ditu. Negroseko hiri handienean, Bancoloden 6.000 pertsona elkartu ziren Coca Colaren egoitzaren aurrean. Horrez gain, Negros Occidentaleko herri batzuek Coca Colaren aurkako boikot aktiboa deitu dute eta euren herriko festetan edari horren salmenta debekatu dute.

Rodrigo Duterteren lan taldeak, beste behin, enpresa handien interesen eta herritar pobreen arteko oreka mantentzeko ahalegin alferrak egiten ari da. Eginkizun hori ordea ez da batere erraza izango desberdintasunak edonon aurkitu daitezkeen herrialde honetan.

A. Aranburu | 2017 maiatzak 22 at 19:29

Agur, Iker! Hara, ez nekien Marciano R. de Borjaren liburukia sarean eskura genuenik… Antza, bete-betean asmatu nuen aurreko iruzkinean 😉 Egunotan lanpeturik nabil, baina izango dut aurrerago zure sarrera lasaiago irakurtzeko beta.

Eskerrik asko eta ongi izan!

Iker Blas | 2017 maiatzak 24 at 15:06

Bai, ba Marciano R. de Borjaren liburua Urazandi bildumak argitaratu zuen! Nik uste saileko bitxiena dela. Baliagarria nolabait ze Filipinak eta euskaldunak inork gutxi ukitu duen gaia baita.

Iruzkin honi Iker Blas erantzun Utzi erantzuna


Segi dezan kantuz |

Segi dezan kantuz – iparraldekohitza

Marijane Minaberri omendu zuten atzo, Alduden; haur eta gazte literaturari hasiera eman zion idazle bankarraren lanaren garrantziaz berriz jabetzeko aukera eman dute.

Marijane fikziozko pertsonaia bat zelakoan zegoela idatzi zuen otsailean Miren Amurizak BERRIAn, Marijane Minaberriren (Banka, 1926- Bordele 2017) heriotza jakin berririk. Beste galdera sorta hau ere bazekarren iritzian: «Iparraldekoa zelako ez nuen, genuen, ezagutzen Minaberri? Adindua zelako, akaso? Andrazkoa zelako? Haur literatura egin zuelako?».

Agian guzti horregatik pixka bat. Baina horiek oro ez daitezen halabehar bat izan, Minaberriren obraren garrantzia berresteko, Minaberri omentzekoa dute Alduden (Baxenabarre) igande honetan. Sanoki gelan, 17:00etan. Hainbat gomitatuk berriz biziaraziko dute bere obra. Feminismoa eta literatura lantzen dituen Sareinak taldea da antolatzen, Aldudeko ibarreko Adur euskara elkartearekin batera.

Berez, ezagun-ezagun egin zen Minaberri Oskorrik 1997an plazaratu Marijane Kanta zan disko liburuarekin. Baina preseski, delako fikziozko pertsonaiaren irudipen hori sortuz agian. Oskorriren lanak zein arrakasta handia izan zuen oraindik gogoan du Agnes Dufau Ikas euskal pedagogia zerbitzuko buruak. Kukubiltxo antzerki taldearekin egin ikuskizuna ere ahantzi gabe. Funtsean, beti funtzionatzen duen klasiko da oraino disko liburua. Saltegietan Minaberriz daukaten lan bakarra, gainerateko gehienak agorturik direla.

«Marijane zenaren obrari beste kolore bat ekarri» ziotela deritzo Dufauk. «Bestenaz galdutzat emanen» zela, horretaz segur da. Minaberriren olerkien bilduma bat izan zen diskoa, besteak beste, Xoria kantari (Ikas, 1965) liburutik hartuak. Artetik erraiteko, liburua osoki interneten aurkitu daiteke beste hainbat idatzirekin batera armiarma.eus-en.

Baina hori, Minaberri haragizkoa izan zen. Gertatzen dena da hark berak ere itzala nahiago zuela: «Ni funtsean haurrendako idazle xume bat izan naiz, ez naiz agertzearen alde batere», erran zion Mikel Asurmendiri Argia-n. Baina ez dadin hori zepo bat izan: «Haur eta gazte literaturari hasiera eman ziola esan dezakegu» borobildua du Xabier Etxaniz Eleak Auñamendi Eusko Entziklopedian idatzi Euskal haur eta gazte literatura testuan. «Figura bat» dela. «Bere obran asmo moralizantea, hizkuntza zaindua… badago ere, garbi ikusten da egilearen asmo nagusia kontakizuna bera dela, helburu estetikoa dela garrantzitsuena». 1961ean argitaratu zuen lehen ipuin bilduma: Mari gorri. 1963an Itchulingo anderea. Antzerkiak ere idatzi zituen, besteen artean Haur Antzerki (Bizkaiko Aurrezki Kutxa, 1983) bildumak 1982an Toribio Altzaga antzerki saria eman zioten. «Aitzindari» izan dela berresten du Lucien Etxezaharreta idazle editoreak ere. Kazetari bezala ezagutu zuen Basque Eclair aldizkarian.

Idazten berriz, 20 urtetan lagun bat hil zitzaionean hasi zela azaldu zion Ainize Butroni Euskonews-eko elkarrizketan: «Heriotza honek piztu zizkidan sentimenduak idatzian emateko gogoa izan nuen. Egia erran, garai horretan ez nekien ez eta ere euskaraz idazteko aukera bazegoela, baina euskaraz idazten hasi nintzen». Olerkiak idazteko neurririk bazegoenik ere ez zekiela gaineratu zuen: «Haritxelarren tesia mekanikan jo nuelarik, banitun 40 urte jada garai horretan, ikusi nuen harriturik bazegoela euskal literatura bat, bazirela arauak olerki bat idazterakoan».

Minaberriren idazle obraren gaurkotasunaz ez du duda izpirik Dufauk: «Euskaldun zaharraren joskera mota» horregatik, «hizkuntzaren musikaltasun» horregatik, «umorez betea, amultsutasun handikoa». Gutxitan atzematen dela damutzen dena Dufauk beti. Usu, «frantsesaren eraginpeko prosa». Horren adibidetzat du Puxka (Gatuzain, 2001). Ukan berri zuen Puxka izeneko txakurraz idatzia. Ikasek berak Marijane kontari liburu diskoa argitaratu zuen 2005an.

Estiloaren erakusle

«Hitzen lerrokatzeko erraztasun natural bizi-bizia» baloratzen du Gexan Alfaro Lantziri-k. Basque Eclair kazetan lankide izan zuen Minaberri. Biak ari izan ziren ere Cote Basque irratirako kronikari, euskaraz. Herria eta Gure Herria astekarietan ere aritu zen idazten.

Alfaro bera ere haurrentzako literatur eta kantu idazle eta kantari denak, biziki gustukoak ukan ditu beti Minaberrirenak. Igande honetan ipuin bat kontatzekoa du preseski Alduden: Gorosti landarearen istorioa. Nolabait Minaberriren estiloaren adierazgarri. Batetik naturatik zein hurbil izan den bere obra baieztatzen duena. Eta bestetik, «finezia bat, gauza xeheak balioztatzeko» duen gaitasuna. Eta aldi berean gaurkotasuna atxikitzen duelaren froga. Gorosti landarearen istorioa-k lurrean agertzen den landare txiki baten istorioa kontatzen du. Nola agertu bezain laster laborariak mozten duen. Eta berriz ere naturak ekartzen…

Gertatzen dena da 1951ko Deixonne legea izan zela Frantziako Estatuko lehen legea herri hizkuntzen irakaspena baimentzen zuena. Baimena bai, «baina problema nagusia zen ez zela materialik. Gerlatik landa ez zen nehongo axolarik, euskara hiltzera uzten zen», Etxezaharretak. Eta Minaberri lotu zitzaion lanari. Irakasle gisa ere arizan baitzen Baionan. Euskonews-en honela esplikatu zuen Minaberrik kontua: «Noizbait sentitu nuen euskararen irakaspenarentzat ez zegoela deus egina. Eta orduan hasi naiz agerrarazten gauzak, ez niretzat baina jendeei zerbitzu egiteko». Batzuk «gainean dauden jendeentzat idazten dute, nik jende xumearentzat lan egin nahi izan dut beti»argi utzi nahi zuen Minaberrik.

Hiztegi bat eta gramatika bat ere aritu zen osatzen, Hendaiako Haize Garbia elkartearentzat. Manuel Mitxelena eta Piarres Lafittekin. Hamar urteko lan mardulak. Baina hauek oraindik ahantziagoak dira, Minaberrik errana izan du bere biziko penetako bat izan dela nehork ez erabili izana.

Beltza baitzaio bizitzaren argigarri

Txomin Peillenek narrazio beltzak bildu ditu ‘Zaldi beltzak zeruan’ lan berrian. Gaur aurkeztuko du, (H)ilbeltza jaialdian, Amaiurren.

Israelgo lanak, lehen planora

Ikus-entzunezko Saioen Nazioarteko FIPA jaialdiak tarte berezi bat eskainiko dio […]

Gazteak ahots bila

Gazteak ikus-entzunezko hedabideetan sartzeko nahi bat bada aspalditik, baina orain arte saiatu diren formula gehienek ez dute izan jarraitutasunik. Kanaldude eta Euskal Irratien esperientziak bildu ditu ‘Ipar Euskal Herriko Hitza’-k.

‘Handia’ Ipar Euskal Herriko zinema aretoetara iritsiko da

Baionako Gabarra Films banatzaileak hartu du estreinatzeko ardura. Astelehenean abiatuko du bira filmak, Donibane Lohizunen

Museo bat aire zabalean

Londresko ‘Widewalls’ atariak 2017ko mural politenen zerrenda argitaratu du, eta denen artean politena Deih artistak Baionan egindakoa da; ‘Are you ready?’ lanarekin mendebaldeko gizarteak teknologiarekiko duen menpekotasuna islatu nahi izan du.


Orpo hedgehog - Bideo eta argazkiak dibertigarria eta cute animaliak, begiratu eta zure aldartea igogailua

Orpo hedgehog


Gizarte Segurantzak 7.366 afiliatu galdu ditu uztailean - Ekonomiaren KZ

Gizarte Segurantzak 7.366 afiliatu galdu ditu uztailean

Gizarte Segurantzak 7.366 afiliatu galdu zituen uztailean, aurreko hilean baino % 0,04 gutxiago, hau da, azken hamarkadako daturik txarrena, Gizarteratze, Gizarte Segurantza eta Migrazio Ministerioak astearte honetan aurkeztutako datuen arabera.

Jaitsiera horrekin, kotizatzaileen guztizko kopurua 20.340.964 izan zen uztailean; horietatik 10.880.380 gizonezkoak izan ziren eta 9.480.585 emakumezkoak.

Urtaroen eraginik gabe, Gizarte Segurantzan 9.104 afiliatu gehiago daude, ekainean baino % 0,05 gutxiago. Uztaileko datu desestazionalizatua txikiena da urtea hasi zenetik, eta okerrena 2013tik, orduan zifra negatiboak erregistratu baitziren.

Uztaileko kotizazio desestazionalizatuen beherakada gorabehera, okupatuen guztizko kopurua 20.111.143 izan zen, serie desestazionalizatuaren mailarik altuena.

Ministerioak nabarmendu duenez, 272.039 enplegu sortu dira 2022ko urtarriletik uztailera bitartean, urtarokotasuna eta egutegi-efektua kenduta. Horrela, pandemiaren aurreko afiliazio-maila 625.000 pertsonatan gainditu da.

José Luis Escrivak zuzentzen duen Sailak adierazi duenez, “Ekainean izandako ezohiko portaeraren ondoren”, uztailean enplegua sortzen jarraitu da, “Uda honetan ziurrenik kontratazio-erabakiak aurreratuko direla adieraziz” eta “lan-erreformaren ondorio positiboak” azpimarratuz, indarrean zazpi hilabete egon ondoren (lau hilabete indarrean), kontratu mugagabeen pisua % 80raino igo baita, pandemiaren aurretik ohikoa zena baino 11 puntu gehiago.

Azken urtean Gizarte Segurantzak 749.236 afiliatu irabazi ditu batez besteko balioetan (+%3,82), gehienak Erregimen Orokorrean (+%72.885 kotizatzaile), eta ondoren Langile Autonomoen Erregimen Berezia (LAAB), 17.985 landun berriekin (+%0,54).

Uztailean, batez besteko afiliatuen hileko irabazia bi sexuei zor zaie, baina gehiago gizonei; izan ere, ekainean baino ia 48.000 kotizatzaile gehiago izan ziren, eta emakumeen kasuan, berriz, jaitsi egin zen, 55.365 afiliatu gutxiago izan baitziren.

Bi hilabetez 9,5 milioi afiliatutik gora egon ondoren, emakumezkoen afiliazioak maila hori galdu zuen berriro, eta 9.480.585 kotizatzaile erregistratu zituen uztailean, apiriletik izandako daturik baxuena. Hala ere, gizonezkoen afiliazioak berriro ere maximo berri bat markatu zuen, 10.860.380 kotizatzailerekin, ekainean baino % 0,44 gehiago eta aurreko urteko hil berean baino % 3,25 gehiago.

Bestalde, atzerritarren batez besteko afiliazioa 11.389 kotizatzailetan murriztu zen uztailean, aurreko hilean baino % 0,46 gutxiago, eta 2.451.492 landun izatera iritsi zen, aurreko hilabetean gehieneko historikoetara iritsi ondoren.

Erregimenen arabera, Jeneralak, sistemako ugarienak, 1.034 afiliatu irabazi zituen batez beste uztailean, 16.931.227 landun guztira, serie historikoko zifra altuena; Autonomoen Erregimenak (LAAB), berriz, 10.422 afiliatu galdu zituen, hau da, bere konturako kotizatzaileak 3.340.946 izan ziren guztira.

Afiliazioen gorakada ia orokorra

Araubide Orokorraren barruan, afiliazioaren gorakada ia orokorra izan zen, baina gora egite arinekin. Etxeetako jardueren sektoreak, etxeko langileen enplegatzaileak eta norberaren erabilerarako ondasun eta zerbitzuen ekoizleak barne, % 4,71 egin zuen gora, 1.911 afiliatu gehiagorekin eta guztira 42.488 kotizatzailerekin. Bigarren, ur-hornidura, saneamendu-jarduerak, hondakinen kudeaketa eta deskontaminazioa, % 3,97ko hazkundearekin eta 6.171 afiliatu berriekin. Bestalde, arte-, jolas- eta entretenimendu-jarduerek 9.989 kotizatzaile irabazi zituzten, aurreko hilaren aldean % 3,52 gehiago.

Uztailean afiliazioak behera egin zuen hezkuntzan, ikasturtearen amaieragatik, 115.538 landun gutxiagorekin ( % -11,14), eta lurraldez kanpoko erakunde eta organismoen jardueretan, 61 pertsona gutxiago ( % -1,92).

Bestalde, Nekazaritzako Sistema Bereziak 51.496 enplegu galdu zituen urteko zazpigarren hilabetean (-%7,16) eta Etxekoak 2.202 (-%0,58).

Autonomia-erkidegoen arabera, Balear Uharteetako hileko afiliazioaren hazkundea nabarmendu zen, batez besteko okupatuak 13.860 izan baitziren (+%2,34); ondoren, Kantabria (+%4,267 afiliatu, +%1,88) eta Asturias (+%1,01). Atzerakadarik handiena Melilla hiri autonomoak izan zuen, % 4,71ko jaitsierarekin eta 1.166 afiliatu gutxiagorekin; ondoren Ceuta, % 3,04ko murrizketarekin eta 687 kotizatzaile gutxiagorekin, eta Errioxa, ekainean baino 2.188 afiliatu gutxiagorekin ( % -1,61).

Laburbilduz, Ministerioak azpimarratu du pandemiaren aurreko mailarekiko afiliazioaren hazkundea sektoreka orokorra dela, sektore pribatuan okupazioak gora egin duelako. Gainera, afiliazioaren gorakada hori “bereziki handia” izan da sektore berritzaileetan eta balio erantsi handiagokoetan, hala nola informazioan eta komunikazioetan (+%6,55), hezkuntzan (+%4,34) eta jarduera zientifiko-teknikoetan (+%2,97).

Bestalde, Ostalaritzak % 3,62ko igoera izan du 2021. urtearen amaieran, eta pandemiaren aurreko afiliazio-maila berreskuratu du.

Gizarteratzeko, Gizarte Segurantzako eta Migrazioetako Ministerioak azpimarratu du uztaileko zifrek lan-erreformaren “ondorio positiboak” islatzen jarraitzen dutela.

Kontratu mugagabe gehiago

Uztailean, kontratu mugagabeak sinatzen jarraitu zen, kontratu mugagabea duten 1,5 milioi afiliatu gehiagorekin pandemiaren aurreko urteetan baino. Hilabete horretan, kontratu mugagabeak kontratu guztien % 80ra iritsi ziren, pandemia aurretik ohikoa zena baino 11 puntu gehiago, Escrivaren zorrotik gogorarazi dutenez.

Gainera, Gizarte Segurantzak argitu duenez, “Kontratazio mugagabea murriztu egiten zen udan, eta aurten, berriz, gora egiten ari da”.

Lan-erreformak “eragin bereziki positiboak” izan ditu gazteen artean. Horrela, 30 urtetik beherakoen artean, kontratua duten langileen ehunekoa

Mugagabea 30 puntu igo da hilabete honetako batez bestekoaren aldean, % 34tik % 64ra.

Bestalde, Ministerioak jakinarazi du ekonomia, teknika, antolaketa edo ekoizpen (ETOP) arrazoiengatik aldi baterako lan-erregulazioan dauden langileak 18.285 izan direla.

Guztira, uztaila amaitzean, 21.182 langile zeuden aldi baterako lan-erregulazioan, eta horietatik 18.285 ERTE-ETOP batean zeuden; 1.168 aldi baterako lan-erregulazioan, ezinbestean, eta 1.726 bidaia-agentzien aldi baterako lan-erregulazioan.

← 3.230 langabe gehiago uztailean

Gobernuak energia aurrezteko neurriak argitaratu ditu BOEn →

Soldata publikoak % 3,5era igoko dira 2023an

Kontserba-enpresen aldi baterako kontratuen % 71 emakumeenak dira

Lakua lanean ari da Siemens Gamesan kaleratzeak saihesteko


Zerbitzua kontzeptua - Mic Optoelectronic, LTD

Company eskuliburua, sistema erabilera gida eta mantentze gida training.Training artean, sistemaren erabilera, sistemaren mantentze eta ekipamendu babes oinarrituko da.

Salmenta osteko zerbitzua modua

A: telefono zerbitzua

Gure MIC salmenta osteko zerbitzu saila 24 orduko telefonoa bezeroei service.When gurekin harremanetan baduzu, mesedez utzi honako informazio jakin dezagun:

1, zer da zure izena eta telefono zenbakia;

2, bermerik txartela kopurua;

3, errua seinalea (errua argazkiak bitartez adierazten badaiteke, argazkiak, ahalik eta gehien, eta guri igorri hartu ahal izango duzu)

Gure salmenta ondorengo zerbitzua ingeniari izango zure azalpena arabera egingo laguntza teknikoa eta orientazioa emateko.

B: denbora errealeko komunikazio zerbitzuak

MIC zerbitzua zerbitzu ingeniari TM & MSN eta Skype & E chat hala nola E-mail bezalako tresna bira egingo bezeroari service.Through MSN bidali bezeroaren ordenagailuan, adibidez, sortu eta software bideo eragilea, bezeroaren erakutsiz nola funtzionatu

C: urruneko kontrol zerbitzua

MIC urruneko ordenagailu bezero operazioa izan daiteke, Internet bidez software instalazio eta konfigurazioa, LED argiztapena sistema softwarea eta eskura porrot teknikoa emateko.

D: posta-zerbitzuan

bermerik aldian, bezeroekin MIC zati akastuna bidali daiteke, konpondu egingo dugu, ahalik eta azkarren eta you.Specific itzuliko jo gure osagai nagusiak porrot erantzun denbora taula batzuk.


irailak / 12 . 2016

Harribil dantza-taldeak antolatu du ikastaroa, bigarren aldiz, Eneko Dorronsoro taldekide ohiaren proposamenez. Iaz antolatu zen lehen aldiz ikastaro hau eta ikasturtean zehar bi talde ibili ziren ikasten, gustura.

LH3tik DBH1era

12€ hileko

Irailaren 30a baino lehen, 615 736 911 telefonora deituta (Eneko) edo honako helbidera idatzita: enekodor@gmail.com

Previous: Eskultura erakusketa dago zabalik kultur etxean

Next: Foru Aldundiak diru-laguntzak emango dizkie Gipuzkoako enpresei, lehiakortasuna hobetzeko


Miguel Unamuno - Wikipedia, entziklopedia askea.

1.2Ezkontza eta katedra

1.3Euskara baztertzeko deia

1.4Agintariekiko desadostasunak

1.6Unamunok espainol gazteei

3Harrera Euskal Herrian

4Obra

4.1Nobela

4.2Filosofia

4.3Poesia

4.4Antzerkia

4.5Bestelakoak

4.6Euskal Herriari buruzko idazki, artikulu eta konferentziak

5Miguel Unamuno zineman

6Plaza eta hezkuntza zentroa

(«Migel Unamunokoa» orritik birbideratua)

1931ko uztailaren 12a - 1933ko urriaren 9a

Barrutia: Salamanca (en)

Salamancako Unibertsitateko Errektorea

1931 - 1936ko abenduaren 31

1901 - 1914

Miguel de Unamuno y Jugo

Bilbo, 1864ko irailaren 29a

Salamanca, 1936ko abenduaren 31 (72 urte)

Concepción Lizárraga Ecenarro (en)

Salomé de Unamuno (en)

poeta, filosofoa, idazlea, saiakeragilea, eleberrigilea, literatura-kritikaria, unibertsitateko irakaslea, antzerkigilea eta politikaria

Un llamamiento. Unión Democrática Española para la Liga de la Sociedad de Naciones Libres (en)

Del sentimiento trágico de la vida (en)

Mist (en)

Hijo Adoptivo de Salamanca

Søren Kierkegaard, Arthur Schopenhauer, Karl Marx, Ferdinand Lassalle, Mikhail Bakunin, Agustin Hiponakoa, Blaise Pascal, Marko Aurelio, Jean-Jacques Rousseau eta Domingo Faustino Sarmiento

Sociedad de Amigos de Portugal (en)

Exóristo eta Miguel de Unamuno

Miguel Unamuno Jugo[1] edo, berak euskaraz sinatu ohi zuenez, Migel Unamunokoa[2] (Bilbo, Bizkaia, 1864ko irailaren 29a - Salamanca, 1936ko abenduaren 31) idazlea eta filosofoa izan zen, Euskal Herriko eta Espainiako Aro Garaikidean izan diren handienetakoa.

Salamancako Unibertsitateko errektore izendatu zuten 1901ean. Bilbo jaioterriko Zazpikaleetan bere omenezko Miguel Unamuno plaza dago.

Bilboko Zazpikaleetako Erronda 16. Unamuno bertan jaio zela gogoratzen duten bi plaka.

Bilboko Zazpikaleetako Erronda kalean jaio zen, gaur egun 16. zk. duen etxean. Bost senideetatik hirugarrena zen. Bere aita, Félix de Unamuno Larraza, bere iloba zen Salomé Jugo Unamuno-rekin ezkondu zen.

Migel Unamunokoak hamar urte zituela, Bigarren Karlistaldian Bilbo hiriak izandako setioaren lekuko izan zen. Eta esperientzia hori islatu zuen Paz en la guerra bere lehen nobelan.

Madrilen egin zituen Filosofia eta Letra ikasketak, eta hemeretzi urterekin lortu zuen titulua, 1883an. Hurrengo urtean eskuratu zuen doktoregoa, Euskal Herria, euskara eta euskaldunen historia gaitzat zituen tesia aurkeztuta: Crítica del problema sobre el origen y prehistoria de la raza vasca (Euskotar arrazaren etorkiari eta historiaurreari buruzko auziaren kritika), 1958ra arte argitaratu ez zena. [3]

1884an, ikastetxe batean hasi zen lanean, latineko eta psikologiako eskolak ematen. Urte berean, «Del elemento alienígena en el idioma vasco» artikulua eta «Guernica» ohitura-testua argitaratu zituen. 1886an, El Noticiero Bilbaíno egunkarian artikulu gehiago argitaratzen hasi zen, eta Sabin Aranarekin polemika biziak izan zituen.

1888an, Bizkaiko Foru Aldundiak Bilbon sortu berria zen euskal katedrarako lehiaketa deialdia egin zuen, eta katedra eskuratzeko asmoekin aurkeztu zirenetako bat izan zen Unamuno, nahiz eta bere euskara maila aski apala izan. Sabin Arana eta Resurreccion Maria Azkue izan ziren beste bi hautagaiak. Hondarrean, Azkuek lortu zuen katedra.

1889an, beste oposizio batzuetarako prestatu eta Suitza, Italia eta Frantzian zehar bidaiatu zuen, eta Eiffel Dorrea inauguratu zeneko Erakustaldi Unibertsalean izan zen, Parisen.

Ezkontza eta katedra[aldatu | aldatu iturburu kodea]

1891ko urtarrilaren 31n Concha Lizarragarekin ezkondu zen, umetandik maite zuen emakumearekin. Bederatzi seme-alaba izan zituzten. Urte berean, Salamancako Unibertsitateko Grezierako katedrarako oposizioetara aurkeztu zen, eta postua bereganatu zuen. 1901ean, unibertsitate bereko errektore izendatu zuten.

1894ko urriaren 11n, PSOEren Bilboko sekzioan (Agrupación Socialista de Bilbao) izena eman eta La Lucha de Clases Bilboko egunkari sozialistan hasi zen idazten. 1897an utzi zuen alderdia, depresioak jota.

Euskara baztertzeko deia[aldatu | aldatu iturburu kodea]

1901ean, Bilbon egindako Lore Jokoen ospakizuneko presidente zela, Unamunok hautsak harrotu zituen hitzaldi ezaguna eman zuen, non euskarari hileta duina egitearen alde agertu baitzen:

El vascuence no puede acomodarse a la vida moderna [...]. Bilbao hablando vascuence es un contrasentido. [...] El vascuence se extingue [...]. Enterrémosle santamente.

—Miguel Unamuno

Euskaldunei honela mintzatu omen zitzaien:

—Miguel Unamuno[4]

Unamunoren erretratua, Ramon Casasek egina (MNAC).

Xabier Kintanaren ustez, euskararenganako maitasunagatik eta duintasun zentzuagatik esan zuen hori, «hots, euskara hilik ikusi nahiago zuelako, guztien irrigarri izan baino», bere bizialdian euskara ziztu bizian gainbehera ikusi baitzuen Unamunok. Gainera, Kintanaren iritziz, euskaldunei zirika ari zitzaien Unamuno, euskara goi-mailako jakintzetara eraman zezaten: «ez baitirudi oso zuzena, Unamuno, 1901eko Lore-Jokoetan, besterik gabe probokatzaile agertu zela pentsatzeak. [...] Zentzuzkoagoa litzateke kritika horien bidez Unamunok, sibilak bezain maltzurki, bere herritarrei erronka egiten ziela pentsatzea, euskararen aurkako erasoekin min emanez, hala, haserrez eta kontrakarrean, haiek, eginekin, euskara zientziaren zehaztasuna eta filosofi mintzabidearen xehetasunak oro adierazteko egiazki gai zela frogatzen ahalegin zitezen, bera oker zegoela erakutsi arte». [4][5]

Joxe Azurmendien ustez, aldiz, 1901eko Lore Jokoetako hitzaldia euskararen biziraupenari zuzen-zuzenean egindako erasoa izan zen. Unamunok erabili zuen oldarkortasuna Espainiari buruzko gogoeta berri batek azalduko luke, hau da, Azurmendiri jarraituz, Unamunok hautu politiko bat hizkuntzaren gaineko gogoeta batekin ezkutatu zuen Bilbon. [6]

Unamunok jada bere doktore-tesian (Crítica del problema sobre el origen y prehistoria de la raza vasca, 1884) iradoki zuen modernitaterako eta aurrerakuntzarako euskararen gaitasun eza. Aurreragoko hitzaldietan (Espíritu de la raza vasca, 1887) uste horretan sakonduz joan zen. Euskararekiko gogoeta hori bere fase positibistan, aurrerakuntzaren gogoetaren baitan, garatu zuen Unamunok. [6]

Aldi horretan, Unamuno, Salamancan jada irakasle, politikan interesatzen hasia zen eta zeregin nagusitzat hartua zuen Espainiako berrikuntza kultural eta intelektuala. Eta hori Estatu zentralista eta sendo baten baitan egin nahi zuen. [6] Espainiar nazionalismora lerratze horretan, oso egoki ikusten zuen 1909an mairuen kontra Rifen gerra egitea, "gure artean espiritu kolektibo nazionala pizteko", Victor Moreno irakaslearen arabera. [7] Bilboko Lore Jokoetan parte hartu zuenerako, bada, euskararekiko eta Euskal Herriarekiko kezkak baztertuak zituen ikuspegi politiko jakin baten alde. [6]

1930ean, Unamunok elkarrizketa batean Iberiar Penintsulako idazle guztiek gaztelera erabiltzearen aldeko aldarria egin zuen, irakurle gehiagorengana ailegatzeko. Fernando Pessoak ingelesez idatzitako testu honekin erantzun zion:[8]

"The problem of language does not matter, for if a Catalan likes to write Castilian, he will do so then as he does now, in the same manner as a Catalan can write in French and get a wider public still. Unamuno put the case: why not write in Castilian? If it comes to that, I prefer to write in English, which will give me a wider public than Castilian; and I am as much Castilian as I am English in blood and much more English than Castilian since my education is English. Unamuno’s argument is really an argument for writing in English, since that is the most widespread language in the world. If I am to abstain from writing in Portuguese, because my public is limited thereby, I may just as well write in the most widespread language of all. Why should I write in Castilian? That U[namuno] may understand me? It is asking too much for too little. "[9]

Agintariekiko desadostasunak[aldatu | aldatu iturburu kodea]

Sorollak Unamunori egindako erretratua, (circa 1912).

Unamuno Madrilgo zezen plaza zaharrean emandako mitin batean (1917ko maiatza).

1914an, Hezkuntza Publikoko ministroak errektore postua kendu zion Unamunori, arrazoi politikoak zirela medio. 1920an Filosofia eta Letra Fakultateko dekano izendatu zuten bere lankideek. Hamasei urteko espetxe zigorra ezarri zioten erregea iraintzeagatik, baina sententzia ez zen betearazi. 1921ean errektoreorde egin zuten. Erregearen aurkako bere etengabeko erasoengatik, Miguel Primo de Riverak Fuerteventurara erbesteratzeko agindua eman zuen 1924ko otsailean. Uztailaren 9an indultua etorri zen, baina Unamuno bere borondatez joan zen erbestera, lehenik Parisera eta handik gutxira Hendaiara. 1930ean Primo de Riveraren diktadura erortzearekin batera, Salamancako Unibertsitatera itzuli zelarik, bertakoek harrera beroa egin zioten.

1931ko apirilaren 12an Salamancako udal hauteskundeetan zinegotzi hautatu zuten, sozialistek eta errepublikarrek osatutako zerrenda bateratuaren barnean. Apirilaren 12an Salamancan Unamunok aldarrikatu zuen Espainiako Bigarren Errepublika, udaletxeko balkoitik. Mintzaldian, hau esan zuen: «Comienza una nueva era y termina una dinastía que nos ha empobrecido, envilecido y entontecido» (aro berri bat hasten da, eta pobretu, gaiztotu eta ergeldu gaituen dinastia bukatzen da). Errepublikako gobernuak errektore postua itzuli zion. Gorteetarako hautagai aurkeztu zen Salamancako zerrenda errepublikazale-sozialistaren barnean, independente gisa. Hala ere, laster errepublikarekiko desengainua etorriko zitzaion, eta berriro ez aurkeztea erabaki zuen 1933an. Hurrengo urtean, unibertsitateko errektoretzatik erretiroa hartu eta ohorezko errektore izendatu zuten, horrekin batera bere izena zuen katedra sortuta. Nahiz eta 1935ean errepublikako ohorezko herritar izendatua izan, Unamunok gogor kritikatu zuen erregimen berria.

Gerra Zibila piztean, Unamunok hasieran babesa eman zien altxatuei. Uztailaren 19an agintari berriek Salamancako ia udalbatza osoa kanporatu zutelarik, alkate berria zen Del Valle komandanteak eskainitako zinegotzi kargua onartu zuen. 1936ko udan, Europako intelektualei deia egin zien altxatuen alde jar zitezen, horiek mendebaldeko zibilizazioa eta tradizio kristauak defendatzen zituztela aldarrikatuz. Salamancan errepresioak hartu zuen norabidearekin, ordea, Unamunok iritzia aldatu zuen. Adiskide eta ezezagunen gutunak jasotzen zituen, haien senitarteko atxilotuentzat laguntza eskatuz. Fusilatu egin zituzten adiskide zituen Prieto Carrasco Salamancako errepublikar alkatea, Jose Andres y Manso diputatu sozialista eta Salvador Vila Hernández bere ikasle ohi eta Granadako Unibertsitateko errektorea. Adiskide kartzelatuen artean ziren Filiberto Villalobos doktorea eta Jose Sánchez Gómez kazetaria. Atilano Coco masoi eta apaiz anglikanoak heriotza mehatxuak izan zituen, eta azkenean mehatxua bete eta 1936ko abenduan fusilatu zuten. Unamuno Francisco Francorekin elkartu zen apezpiku-jauregian, bere adiskideentzat errukia erregutzeko.

Bere damua jendaurrean lehenengo aldiz 1936ko urriaren 12an agertu zuen, unibertsitateko ikasturtea hasteko ekitaldian, urte hartan Arrazaren Egunarekin batera egin baitzen. Jose Millan-Astray generalarekin eztabaida sutsuan ari zela, egun hartan esan zuen bere «venceréis, pero no convenceréis» esaldi ospetsua ("garaituko duzue, baina ez duzue konbentzituko"). Hitz horiek egundoko zalaparta eragin zuten faxistez betetako aretoan, Francisco Francoren emazte Carmen Polo eta Enrique Deniel y Pla apezpikua buru zituen ekitaldi hartan. Azken bi horiek babestuta atera zen Unamuno bere unibertsitatetik, faxisten oihuen eta mehatxuen artean, eta behin betiko etxeratu zen. Egun batzuk geroago, urriaren 28an, Burgosko Egunkari Ofizialean argitaratu zuten Unamunori errektore ardura kentzeko erabakia. [10]

1936ko udazkenean, Unamunok 72 urte zituen eta, urriaren 12ko hitzaldia zela eta, agintari kolpistek haren etxean giltzapetu zuten. Palabras para un fin del mundo dokumentalak agertu duenez (2020), kolpistek Unamuno, haren irudia eta haren hitzak bahitu eta manipulatu zituzten gutxienez udazken hasieratik. Etxean, tarteka bisitak hartzen zituen. Abenduaren 31n, bi bisita espero zituen, baina haietako batek huts egin zuen, eta bakarrik Bartolomé Aragón falangista joan zen, aspaldi gabe Espainia hegoaldeko frontetik heldua. Sutondoan zirela, etxeko morroiak oihu batzuk entzun zituen sukaldetik; gero, berriz entzun ziren. Morroia gelara sartu zen, eta Unamuno hilik aurkitu beheko suaren aldamenean; Aragón urduri eta presaka atera zen gelatik, emakume morroiari «yo no he hecho nada» adieraziz asaldaturik.

Unamuno arratsalde erdialdera hil zen. Dokumentalak (2020) aditzera eman du Bartolomé Aragón falangistak, Unamuno hil zenean bere gelan zegoen pertsonak, Salamancako irakaslea hil zuela. Hildakoan, agintariek familia alboratu eta gorpua eta zerraldoa bahitu zituzten. Haren hiletan, «heroi falangista» gisa goraipatu zuten. Antonio Machadok, ordea, Unamuno hil zenean hau idatzi zuen: «Señalemos hoy que Unamuno ha muerto repentinamente, como el que muere en la guerra. ¿Contra quién? Quizá contra sí mismo; acaso también, aunque muchos no lo crean, contra los hombres que han vendido a España y traicionado a su pueblo. ¿Contra el pueblo mismo? No lo he creído nunca ni lo creeré jamás».

Unamunok espainol gazteei[aldatu | aldatu iturburu kodea]

[...] El Escorialeko eta Deustuko abadeen industria pedagogikoaren negozio doilorra eta profanoa ez da ezer gure negozio nagusiaren ondoan; hau da, adimena, egia, askatasuna, justizia eta erlijioa salbatzeko negozioaren ondoan. Politika egiten dugula? Nahitaezkoa da, gazte ikasleok. Gure politika justizia, moraltasuna eta egia egitea da. Bidegabekeria, ez-moraltasuna eta gezurra tiranoen politika da.

[...] Zuen irakasleei irakasten ari zarete, horiei irakasle eta herritar izaten irakasten. Mespretxatu zoriaren eta mailaren zerbitzari horiek [...]. Morroi hutsak dira. Batzuk Giza Zientzietako irakasleak omen dira. Gizatasuneko irakaslea behar dute. Adimena eta askatasuna gorrotatzen duen eta lapurrez beteta dagoen (batez ere, lapurrak) botere batek gauzarik baliotsuena ostu nahi digu, herritar espainol eta aske modura duzuen etorkizuna [...].

Miguel Unamunok Espainiako gazteei Frantziako erbestean idatzitako gutuna, 1929ko apirilean.

Unamuno Kataluniari buruzko hitzaldi batean, 1932an.

Unamunoren pentsamendua hobeto ulertzeko garai desberdinak hartu behar dira kontuan. Garrantzitsuena bizitzaren sentimentu tragikoaren Unamuno edo Unamuno existentzilista litzateke. Aurretik, ordea, beste fase batzuk ere pasa zituen Unamunok. [11]

Gaztaroan garai euskaltzalea edo dei genezakeena bizi izan zuen. Foruak ezabatu ondorengo sasoi hartan Antonio Trueba, Navarro Villoslada, Juan Benanzio Arakistain, Vicente Arana eta horien euskal kontakizunak irakurriak zituen.

1880an, Madrilera iristearekin batera, fase berri bat hasi zen Unamunoren pentsamenduan. Sasoi horretan ohikoa zen XIX. mendeko arrazionalismo eta filosofia positibistari heldu eta gaztaroko aro erromantiko zein euskaltzalea betirako baztertu zuen. Periodo horretan Herbert Spencer zuen autore estimatuen artean.

Mendea amaitzear zela, Unamunok erlijio krisi moduko bat pairatu zuen. Positibismoak jada ez zion balio eta Schopenhauer-en ildotik abiatu zen. Azkenean, Kierkegaard-en eraginpean, bere berezkoa zuen pentsamendua garatzen hasi zen XX. mende hasiera horretatik aurrera.

Bere pentsamenduan garrantzi berezia zuen berak bizitzaren sentimendu tragikoa deitu zuenak. Bizi nahi eta hil beharrak bultzatzen du sentimendu tragiko hori. Egoera horrek arrazoimenak konpondu ezin dituen auziak azaleratzen ditu, arrazoimena bizitzarekin etengabeko gatazkan lotuz. Hilkortasunaren aurrean etsi ezinik, betiko bizinahiaren poderioz, arrazoimenak absurdotzat baztertzen duena sentimenduak sinetsi nahi du. Sinesmenera lerratzen da Unamuno. Sinesmen horrek ez du badagoen zerbait aitortzen, baizik eta ez dagoen zerbait sortzen du: hilezkortasuna, Jainkoa. [12]

Harrera Euskal Herrian[aldatu | aldatu iturburu kodea]

Unamunoren erretratua, Ascensio Martiarenak 1926an egina.

Unamunok euskara, Euskal Herria eta euskal kulturaren aurka bereak eta bi esan arren Unamuno-zale ugari izan dira euskaltzale eta abertzaleen artean. Gerraosteko euskal pentsamendua Unamuno-zalea izan da eta, nolabait esatearren, Unamunoren filosofia baliatu du Unamunoren aurka jotzeko.

Joxe Azurmendiren ustez, Unamunok XIX. mendeko ikuspegiarekin aztertu eta baztertu zuen euskal arazoa. Era berean, Unamunok berak gainditu zuen hoberen XIX. mendeko filosofia positibista hura, baina Euskal Herriarekikoak utziak zituenez, ez zion bere filosofia berria euskal arazoari aplikatu. Azurmendiren ustean, gerraondoko euskal pentsamenduak aplikatu dio euskal arazoari Unamunoren filosofia. [13]

Azurmendik Unamunoren hiru berreskurapen modu azaltzen ditu. [14] Lehena katolizismo frankista ofizialaren aurkako Unamunoren berreskurapena litzateke, benetako katoliko gisa. Unamunoren fede angustiatu existentzialista goraipatu nahi da. Horretan saiatu zen, adibidez, Karlos Santamaria.

Bigarren berreskurapenak Unamuno euskaldun gisa ulertu nahi du. Euskalduntasuna ulertzeko modu berriaren ordezkari gisa hartu nahi da Unamuno hor. Unamuno tragikoa da, eta ordura arteko euskaldun idealizatuaren aurka, eredu berria eraikitzeko baliagarria zen. Horretan aritu zen Salbatore Mitxelena bere Unamuno ta Abendats (1958) saiakeran, adibidez.

Hirugarren berreskurapena Unamuno kritikoa, egiatia, mito eta uste onen apurtzailea eta ezkertiarra litzateke. Ikuspegi hori hartu zutenen artean ezagunena Txillardegi da. Txillardegik berak aipatzen du, Unamuno eragille (1957) artikuluan, Unamuno eta bere existentzialismoak gazteen artean izan zuen eragina.

Unamunori eginiko omenaldia, haren omenezko estatuaren aurrean, Bilboko Zazpikaleetako Miguel Unamuno plazan.

Literaturaren arloan, 98ko Belaunaldia izeneko idazle taldearen barnean kokatzen da. Unamunoren obra oparoa izan zen, batez ere nobelagintzan, eta liburu guztien artean Niebla (lainoa) da nabarmenena, egile askoren ustez. Gaztelaniaz idatzi zituen ia lan guztiak. Gaztetan euskaraz ere argitaratu zituen bi lan: «Agur, arbola bedeinkatube!» artikulua (1888) eta gabon kanta euskaltzale bat. Horiexek ditugu ezagutzen zaizkion euskarazko testu bakarrak.

Halaber, poesia, saiakera eta antzerkia ere landu zituen, lehenengo bietan gai berdinak jorratzen zituelarik: bere larritasun espirituala, Jainkoaren isiltasunak eragiten zion mina, denbora eta heriotza.

Paz en la guerra (1897).

Amor y pedagogía (1902).

Niebla (1914). Mikel Garmendia Ugartek Laino izenburuarekin euskaratua (1998).

El espejo de la muerte (1913).

Abel Sánchez (1917). Euskaratua: Abel Sánchez. Aintzane Atela eta Miren Arratibel. Ibaizabal, 1992.

Tulio Montalbán (1920).

Tres novelas ejemplares y un prólogo (1920).

La tía Tula (1921).

Cómo se hace una novela (1927).

San Manuel Bueno, mártir (1931).

Don Sandalio, jugador de ajedrez (1930).

En torno al casticismo (1895).

Vida de Don Quijote y Sancho (1905).

Por tierras de Portugal y España (1911).

Del sentimiento trágico de la vida (1912). Euskaratua: Bizitzaren sentimendu tragikoaz. Xabier Kintana. KLASIKOAK, Pentsamendu unibertsala, 1994.

La agonía del cristianismo (1925).

Poesías (1907).

Rosario de sonetos líricos (1911).

El Cristo de Velázquez (1920).

Andanzas y visiones españolas (1922).

Rimas de dentro (1923).

Teresa. Rimas de un poeta desconocido (1924).

De Fuerteventura a París (1925).

Romancero del destierro (1928).

Cancionero (1953).

La esfinge (1898).

La venda (1899).

La princesa doña Lambra (1909).

La difunta (1909).

El pasado que vuelve (1910).

Fedra (1910).

Soledad (1921).

Raquel encadenada (1921).

Sombras de sueño (1926).

El otro (1926).

El hermano Juan o el mundo es teatro (1929).

Razón y fe.

Crítica del problema sobre el origen y prehistoria de la raza vasca (1884). Doktorego-tesia. 1958an argitaratua.

Recuerdos de niñez y de mocedad (1908). Obra autobiografikoa.

Diario íntimo. 1897 inguruan idatzia eta 1970ean argitaratua.

La raza vasca y el vascuence. En torno a la lengua española (1974).

Euskal Herriari buruzko idazki, artikulu eta konferentziak[aldatu | aldatu iturburu kodea]

"La unión hace la fuerza", El Noticiero Bilbaíno, 1879-12-27. 15 urte zituenean idatzitako artikulu foruzalea.

"Guernica. Recuerdos de un viaje corto", El Noticiero Bilbaíno, 1885-08-31.

"Del elemento alienígena en el idioma vasco" (I eta II), Revista de Vizcaya, 1886-02-16 eta 1886-03-01.

¿Vasco o Basco?, Revista de Vizcaya, 1886-04-01, 399-404 orr.

"Más sobre el vascuence", Revista de Vizcaya, 1886-04-16, 422-426 orr.

"Orígenes de la raza vasca", Bilboko El Sitio elkartean 1886ko apirilaren 9an emandako konferentzia.

"Espíritu de la raza vasca", El Sitio elkartean 1887ko urtarrilaren 3an emandako konferentzia.

"Gabon-abestia". Euskaraz idatzitako gabon kanta.

"¡Agur, arbola bedeinkatube! ", Euskal-Erria, 19. liburukia, 1888, 299-300 orr. Euskaraz idatzitako testu euskaltzale eta foruzalea.

"La sangre de Aitor", El Nervión, 1891-09-14. Foruzaleen aurkako idazki satirikoa.

"Alma vasca", Alma Española, 10, 1904, 3-5 orr.

Miguel Unamuno zineman[aldatu | aldatu iturburu kodea]

1964an Miguel Picazok La Tía Tula eleberria zinemara eraman zuen. Emaitza Espainiako 60.hamarkadako film garrantzitsuenetariko bat izan zen. Aktore nagusiak Aurora Bautista, Tularen paperean, Carlos Estrada eta Irene Gutiérrez Caba izan ziren. [15]

2019an, Alejandro Amenábar zuzendaria espainiarrak Mientras dure la guerra filma zuzendu zuen. Filmak Espainiako Gerra Zibilaren hasieran Unamunok izan zituen zalantzak eta, azkenean, frankistekin izan zuen liskar ospetsua. Filma polemikoa izan zen.

2020an, Manuel Menchón zuzendari espainiarrak Palabras para un fin del mundo film luze dokumentala zuzendu zuen, II. Errepublikan politikan agertu zituen ideia eta jarrerak erakutsiz. Filmaren puntu nagusia intelektual espainiarraren azken hilabeteak, 1936ko urriaren 12ko hitzaldia eta heriotzaren zirkunstantziak dira.

Plaza eta hezkuntza zentroa[aldatu | aldatu iturburu kodea]

Miguel Unamuno plaza, Bilbo.

Miguel de Unamuno Batxilergo Heziketako Institutua, Bilbo.

↑ «[...] euskaraz artikulu eta poema batzuk idatzi zituen, Migel Unamunokoa gisa sinaturik argitaratuak».

Xabier Kintana (2000): «Unamuno eta euskara», Jakin, 121. zenbakia, azaroa-abendua.

↑ Jose Antonio Ereño Altuna: «La tesis de Unamuno (1884)», Ediciones Beta argitaletxearen webgunea.

↑ a b Xabier Kintana (2000): «Unamuno eta euskara», Jakin, 121. zenbakia, azaroa-abendua.

↑ Kintana, Xabier. (1994). Bilbao, euskararen bizitzan. X. Kintanaren Euskaltzaindian sartzea. Euskaltzaindia.

↑ a b c d Azurmendi, Joxe (2006): «Hizkuntzaren izpiritua, edo hizkuntza eta izpiritua», in Joxe Azurmendi, Espainiaren arimaz, 101-146 orr.

↑ (Gaztelaniaz) SL, TAI GABE DIGITALA. (2022-03-17). «Ni Dios, ni Kant» naiz: IRITZIA (Noiz kontsultatua: 2022-03-28).

↑ Delgado, Antonio Sáez. (2014). «Fernando Pessoa y sus cartas “ultraístas” en la reconstrucción de las relaciones literarias entre España y Portugal» Cuadernos AISPI: Estudios de lenguas y literaturas hispánicas (3): 13–26. ISSN 2283-981X. (Noiz kontsultatua: 2021-04-17).

↑ Pessoa, Fernando. (2012). Ibéria : introdução a um imperialismo futuro. Ática ISBN 978-972-617-248-2. PMC 826831337. (Noiz kontsultatua: 2021-04-17).

↑ Josu Chueca: «Miguel Unamuno, guelfogibelino baten bigarren heriotza», 36ko gerra orain atala, Berria egunkariaren webgunea.

↑ Joxe Azurmendi 2012: "Unamunoren atarian" in Euskal Herriko pentsamenduaren gida, 29 or.

↑ Joxe Azurmendi 2012: "Unamunoren atarian" in Euskal Herriko pentsamenduaren gida, 41-42 or.

↑ Joxe Azurmendi 2012:Bakea gudan. Unamuno, historia eta karlismoa, 29 or.

↑ Joxe Azurmendi 2012:Bakea gudan. Unamuno, historia eta karlismoa, 138-139 or.

↑ http://paradigmamejillon.wordpress.com/tag/la-tia-tula/ «La tía Tula, 1964, El clásico de la semana, la grandeza del cine».

Azurmendi, J. (2006): "Unamuno, Völkerpsychologie", "Euskal Herri gogoaz" eta "Hizkuntzaren izpiritua, edo hizkuntza eta izpiritua" in Espainiaren arimaz, Donostia: Elkar. ISBN 84-9783-402-X

Azurmendi, J. (2012): Bakea gudan, Tafalla, Txalaparta. ISBN 978-84-15313-19-9

Azurmendi, J. (2012): "Unamunoren atarian" in Alaitz Aizpuru (koord. ), Euskal Herriko pentsamenduaren gida, Bilbo, UEU. ISBN 978-84-8438-435-9

Kintana, Xabier (2000): «Unamuno eta euskara», Jakin, 121. zenbakia, azaroa-abendua, 65-80.

Mitxelena Salbatore "Iñurritzak" (1958): Unamuno ta Abendats, Baiona, Euzko Gogoaren separata. [1]

Penades, Josu: Lauaxeta eta Unamuno. - Egan, 2005-3/4, 65-81.

Soto, I. eta Soto, M. (2006): Unamuno, Donostia, Elkar.

Torrealdai, J.M. (1998): El libro negro del Euskara, Donostia, Ttarttalo.

Txillardegi (1957): Unamuno eragille, Egan, 3/4, 170-177.

Txillardegi (1966): Unamuno ala Jammes?, Jakin, 21, 81-84.

Wikiesanetan badira aipuak, gai hau dutenak: Miguel Unamuno

Bideoa: Joxe Azurmendiren solasaldia Unamunori buruz

Unamunori buruzko dossierra Jakin aldizkariaren webgunean

"Unamuno gutarra zen" Igor Estankonaren artikulua, Bilbao egunkarian, 2021/07.

Datuak: Q185085

Multimedia: Miguel de Unamuno

Aipu famatuak: Miguel Unamuno

VIAF: 88844103

ISNI: 0000 0001 2142 8880

BNA: 000035724

BNE: XX1139151

BNF: 120002678 (data)

CANTIC: a1016666x

GND: 118625403

LCCN: n79060833

NDL: 00459367

NKC: jn19990008689

NLA: 35177408

BER: 000082097

Tabakalera ID: 121381

CiNii: DA00945735

SNAC: w66973gz

SUDOC: 02810093X

ULAN: 500228173

BIBSYS: 90078773

UB: a1065212

ICCU: CFIV021134

Open Library: OL33442A

PARES: 58752

Auñamendi: 137758

Lur: 05860/eu_u_0418/u0418

BVMC: 2968

Dialnet: 82923

Gutenberg proiektua: 5605

BDCYL: 3867

BVPB: 28540

↑ https://klasikoak.armiarma.eus/idazlanak/M/MitxelenaSUnamuno001.htm

"https://eu.wikipedia.org/w/index.php?title=Miguel_Unamuno&oldid=9042287"(e)tik eskuratuta

Euskal Herriko erbesteratuak

Helenistak

Orriaren azken aldaketa: 21 iraila 2022, 13:44.


Azken zenbakiak - Euskera agerkaria

Euskera 2021 (ikerketa zenbakia)

Artikuluak PDF osoa deskargatu

Ikerketa zenbakian Akademiaren jakintza-esparruko ikerketak argitaratzen dira: literatura, soziolinguistika, onomastika eta exonomastika, gramatika, lexikografia, dialektologia, bidegileen biografiak eta abar. Zenbaki honetan egile hauek idazten dute: Naroa Anabitarte, Ane Beloki, Garbiñe Bereziartua-Beñat Muguruza, Josu Larrañaga, Jon Mentxakatorre, Juan Carlos Odriozola, Eguzki Urteaga eta Lontzo Zugazaga.

Argitaratze urtea: 2022-07

16 x 23 cm; 300 or. ; azal arrunta

Euskera 2020, 2 (Ikerketa zenbakia)

Argitaratze urtea: 2021-06

Euskera 2020, 1 (Argitalpen digitala)

Euskaltzaindiaren lanaren eta bizitza akademikoaren berri ematen du.

Euskera 2019, 2-2 (Gai bereziak)

Gai bereziak: EUSKALTZAINDIAREN MENDEURRENA

· Ahosketa Jardunaldia

· Euskal Hiztegi Historiko-Etimologikoaren aurkezpen jardunaldia

Euskera 2019, 2-1 (Ikerketa zenbakia)

Euskaltzaindiaren agerkari ofizialaren zenbaki honek Akademiaren jakintza-esparruko ikerketak argitaratzen ditu: literatura, soziolinguistika, onomastika eta exonomastika, gramatika, lexikografia, dialektologia, bidegileen biografiak eta abar. Zenbaki honetan egile hauek idazten dute: Jean-Baptiste Coyos, Andres Iñigo eta Paskual Rekalde, Josu Larrañaga, Gotzon Lobera, Iñaki Iurrebaso eta Mikel Navascués, Irantzu Oyarzabal, Iker Salaberri, Patxi Salaberri Muñoa, Ekaitz Santazilia eta Mikel Taberna, eta Lontzo Zugazaga.

Argitaratze urtea: 2020-10

Ikerketa zenbakia

Euskera 2019, 1 (Argitalpen digitala)

246 orrialde

Euskera 2018,2-2

Zenbaki honen sorburua Euskal Herriko Unibertsitateko Memoria Historikoa Literatura Iberiarretan (MHLI) ikertalde kontsolidatuak 2018ko ekainaren 21ean eta 22an Donostiako Miramar jauregian antolatu zuen «Literatura eta Zentsura. Memoria eztabaidatuak» nazioarteko biltzarrean dago. Bertan, zentsurari buruzko hausnarketa teoriko nahiz historikoa sustatu nahi izan zen, batetik, eta eremu iberiarreko literaturetan izandako eragina aztertu, bestetik. Alabaina, biltzarrak bazuenhasieratik hirugarren helburu garrantzitsu bat: Joan Mari Torrealdai soziologo eta euskaltzainak euskal ikasketetan zentsuraz egindako ikerketa eskerga aitortu eta omentzea.

Argitaratze urtea: 2019

Euskera 2018, 2-1

Euskaltzaindiaren agerkari ofizialaren zenbaki honek Akademiaren jakintza-esparruko ikerketak argitaratzen ditu: literatura, soziolinguistika, gramatika, lexikografia, dialektologia, bidegileen biografiak eta abar. Zenbaki honetan idazten dute: K. Josu Bijuesca, Jean Baptiste Coyos, Isabelle Duguine, Bernhard Hurch, Amaia Jauregizar, Patxi Juaristi, Julian Maia, Aitor Ortiz de Pinedo, Gotzon Pérez, Ekaitz Santazilia, Gorka Aulestia eta Mordechay Mishor.

Euskera 2018,1 (Argitalpen digitala)

Euskera 2017,2

Artikuluak PDF osoa deskargatu Aurkibidea

10 ikerketa-artikuluk osatzen dute zenbakia. Soziolinguistika, toponimia, literatura eta gramatika arlokoak.

ISBN: ISSN 0210-1564


"Ia mila kilometrora eta hamabi ordura dago Ibon, giltzaz itxita" ~ BUSTURI EGINEZ

Home » » "Ia mila kilometrora eta hamabi ordura dago Ibon, giltzaz itxita"


Euskal lerroak abian: oharrak

Showing posts with label oharrak. Show all posts

Pekatuaz damutzeko proposamena (Jesus Mari Txurrukak idatzitakoa)

Kaixo gibelandiok:

Salbuespen ohoregarri batzuk aparte utzita, orain arte zuetariko gehienok ez duzue tutik ere egin zuen ikaskideen zerrendak e-mailez edota telefonoz hornitzeko. Ez egitearren, zuetariko batzuek/askok ez didazue ezta erantzun ere egin esateko, “OK, abisatuta nago”.

Zuon gehienon gibel-handitasuna hain maila gorenera iritsi da, non etorkizun ez oso urrun batean “gibela lehertuz” hilko zaretela aurreikusten dudan. Tamalez, ordurako ni bihotzekoak emanda hilda egongo naiz, izan ere hain da handia nire larritasuna ikustean denbora aurrera doala eta oraindik zerrendetako hutsuneak nabarmenki gehiago direla beteta dauden laukitxoak baino, ezen etengabeko artegatasun-egoeran takikardiak jota bizi naizela.

Dotrinan irakasten zigutenez, eta dakizuen moduan ondo ikasitakoa berandu ahanzten da, pekatuen aitortza on bat egiteko bost urrats egin behar ziren. Lehen hirurak ekarriko dizkizuet gogora, ziur bainago zuetariko gehien-gehienok ere, salbuespen ohargarri batzuk izan ezik (nik bakarra ezagutzen dut), nire antzera, buruz oso ondo ikasi zenituztela.

Lehena, “examen de conciencia”. Zuetariko gehienok zerrendak betetzeko eginkizun honetan eskainitako laguntzari buruz oso, baina oso-oso, kontzientzia txarra izango duzue, ezta? Bestalde, benetan ahalegindu zaretenoi esan behar dizuet nire bihotzean gordeko zaituztedala. For ever, betiko, esan nahi baita, Alzheimerrak bortizki erasotzen ez nauen bitartean.

Bigarrena, “dolor de los pecados”. Honezkero zuetariko asko damututa egongo zarete erakutsi duzuen nagikeriagatik, ezta? Ba dakizue bihotzeko samin horiek arintzeko erremediorik onena zein den, ezta? Ikaskideen bilaketari ekiten diozuenean, lehen helbideak aurkitzearekin eta niri bidaltzearekin batera, ikusiko duzue zein lasaitasun ederra igartzen hasiko zareten. Jesus Mariren hitza. Amen.

Hirugarrena, “propósito de la enmienda”. Okerrak zuzentzeko asmorik ez badago, alferrik beste guztia. Ba dakit, jakin, oso pertsona lanpetuak zaretela eta gauza garrantzitsuagoak dituzuela egiteko ikaskideen helbideak bilatzen ibiltzea baino. Baina, eta oso garrantzitsua da “baina” hau, oraingo honetan gertatzen dena da Mafaldak (ba dakizue, Quino-ren pertsonaje ospetsu hori) behinola esan zuena gertatzen dela: “Betiko moduan, premiazkoa denak ez du astirik uzten garrantzitsuak diren gauzak egiteko”. Bada, hori, gauza garrantzitsuak egiteko izango dituzuela zalantzarik egiten ez dudan arren, baldin eta zuen eginkizun horiek ez baldin badira, oso, baina oso-oso, premiazkoak, hora et hunc, orain eta hemen, albo batera lagatzeko eskatzera natorkizue eta ikaskideak lokalizatzeari gogoz ekin diezaiozuela erregutzera. Zuek lokalizatuta egotearen zorte ona izan duzuela eta besteak hor konpon? Gustatuko litzaizueke ospakizunaren berri egunkarian irakurtzea eta pentsatzea, eta ni zergatik ez ninduten abisatu?

Nola bila daitekeen ikaskide ohi bat? Denoi bidali nizuen izen-deituren zerrenda; buruari pixka bat eraginda gogoratuko duzue: hau Mutrikuarra zen, beste hau Dimakoa, eta abar. Seguru nago zuen ikaskideen artean egongo zela “zuen bihotzeko azukre-koxkorra”, dela “Getxoko surflari guaperas” hura, dela “Debako huraxe bai neska katxarroa”, ... Orain daukazue aukera berriz ere zuen amodio platoniko, edo “platonikotik” bat ere ez zuen, harekin berriz harremanetan jartzeko, ... A zer lotsa, ... Gure zaharrek esaten zuten moduan, “lotsa? lapurretan egiteko besterik ez”.

Nola kontaktatu? Google-en sartu izen eta deitura biak eta ikusiko duzue zenbat lekutan agertzen zareten. Tira hari-mutur horietatik eta tokiren batera helduko zarete.

Ez zaretela inora heldu? Sartu hemen,

Idatzi deitura biak eta herria eta mutila bada ziur aski agertuko zaizue. Neska bada eta etxeko telefonoa bere izenean ez badago, ziur aski anaiaren bat agertuko zaizue. Deitu telefonoz, esan ikaskidea zarela eta arreba bilatzen ari zarela ..., eta kitto, kontaktua eginda! Nik horrela lortu dut telefono bat baino gehiago, “Arratsalde on, Jesus Mari Txurruka naiz eta Unibertsitatean bere Biologiako irakaslea izan nintzen ...” Listo! Hutsune bat gutxiago ... Gogoa (eta denbora apur bat) eduki behar dira, besterik ez.

Amaitzeko. Zer esan sare sozialei buruz? Zuetariko zenbat zaudete horrelakoetan sartuta? Ez duzu blog-ik idazten? Ezta blog-en batetan iruzkinik uzten? Hori ere ez? Beno beno ... Baina zuek zein mundutan bizi zarete?

Horiek gabe ere ederto konpontzen ginen euskal tribu honetan. Ba dakizue tribuetan zer gertatzen den, bilatzen zabiltzana senitarteakoa ez bada (urrunekoa bada ere), seguru-seguru senitartekoren baten lagun mina dela ... Galdetu zeuen gurasoei nola konpontzen ziren aspaldian ikusi gabeko baten baten peskisan: “Galdetuko diot koinatari, ze ba dakit bere neba ni bilatzen nabilen mutilaren kolejio berean ikasi zuela, ... agian jakingo du non zehar dabilen, ...” “Lehengusinaren nobioa izan zen mutil haren arrebarekin ezkondu zena “soziedade” edo “txoko” berekoa zen ...” Nola uste duzue, bada, lortzen zirela/direla “entxufeak” herri honetan?

Hara, bada, gibela lehertzeko patu malapartatuari aurre egin nahi badiozue, har ezazue eskura jarri dizuedan antidotoa. Has zaitezte, baina derrepentean, zuen ikaskideen helbideak niri bidaltzen.

Labels: informazioa, Jesus Mari Txurruka, oharrak


Afusilatuak (Lehenengo Karlistadan, Baztanen) | baztango haizegoa

« Wellington eta bertze ingles batzuk, Baztanen

Lekauzko kolegioko patata tortille. »

Afusilatuak (Lehenengo Karlistadan, Baztanen)

ekaina 29, 2016 egilea baztangohaizegoa

1834ko urriaren 12, Baztan liberalen eta Karlisten eskuatan banatua dago, Elizondon liberalak nagusi dira (abuztutik). Abuztuan Rodil jeneralak, On Karlos harrapatzera 8.000 isabelinokin iritsi zen Elizondora (Karlistak alde eginez). Jose Ramon Rodil y Pampillo markesa, Elizondo defenditzeko Miserikordian edo franzesadetik Kaserna izenarekin zautzen den eraikinan (gero kuartela izenarekin iritsiko zaiguna) fuerte iten da ,eta herria pareta batez inguratuko du, baina hau ez da… gaurko historioa.

1834ko urriaren 12an, Errazun ilunabarrean, gazte bat afusilatu behar dute, boluntario karlistak 24 urteko Juan Salvador Echeverria, erratzuarra Pedro Manuel “Egurandi” Lekauztarra eta Mª Josefa Alzaburu errazutarraren semea, plazara eramanen dute, bere errua…egun batzuk lehenago mozkorra egonez “Elizondoko kasernara Erreginaren tropekin borrokatzera gan behar zela” ertea izan zen.

Afusilamentu hau, gerra honetan (Baztanen) eman zen lehena dela dirudi (erratzukokontuak bloga dioenez). Lehenbizikoa izandako honekin hasiko da gerra honetako ezaugarri zakarrena Baztanen: ejekuzio sumarioa, hau da hartu eta hil, afusilatu.

Irudia zumalakarregi

Abenduaren 14an Elizondon bertze hiru baztandar afusilatuak izanen dira plazan, kasu hontan tiro botako dutenek Erreginaren tropak (isabelionak) izanen dira eta hiru baztandarrei; 53urteko Bernardo Gortari oronoztarra, 38 urteko Pedro Antonio Etxebarria arizkundarra eta Jose iturria lekauztarrari, karlistak izatea leporatuko diete.

1835ko ilbeltzaren 10 an Elizondon berriz ere ,juicio sumario bat izanen da, hontan, erregina gobernatzailaren mandatuz (Ramon Zugarramurdi) afusilatuko dutena (pasar por armas) 60 urteko Martin Fermin de Legarreta, Elizondarra izanen da, honekin bortz baztandar afusilatuak izan dira azken lau ilabetetan

Gerra segitzen du, kronikak diote 2000 karlista lau kaiñonekin (batzuk hiru diote, bi kañon ta obus bat) ohien artean “aitona” kañon famatua Elizondo sitiatua dute Sagastibeltza buru izanez, Cristinianoak (isabelinoak, guiristinoak) gutti dira kasernan eta gainera kolera izurritea jasan dute berriki. Karlistak kontrolatutako herrietan (Erratzu bezala) juicio sumarialak izanen dira ere, seigarren baztandarra atxilotua eta bertan afusilatua Arraiozen emanen da, 1835ko otsailaren bortzean. Arraiozen bizi den 50 urteko Lorenzo Echaide oieregitarra izanen da.

Egun bat gerorago, (otsailak 6) zapigarrena afusilatuko dute Gartzaingo herrian. Gartzaingo apez etxean agertu zen D. Jose Bergara, 5º Batallon de Navarra-eko kapellana, ofizial baten laguntzarekin erranez afusilatuko zutela heri horretan Antonio de Arriaga, Carabineroari (erregiñaren soldadua) egun batzuk lehenago Elizondon preso hartua izan zena. Presoa kapellan karlistarekin konfesatu zen eta bere gorpua Gartzaingo parrokian lurperatua izan zen.

Minak (cristiniano jeneralak) Elizondoko sitioa austea erabakitzen du eta horretarako Oraá eta Ocaña jeneralak baztanera igorriko ditu. Otsaila 6an Ocaña Belatera ailegatzekotan bere hiru batailonekin (2.400 soldadu) 7º eta 9º Bat. de Navarrarekin topatuko da. Belate tiroka gainditu ondoren Anizeraino ailegatu ziren, lo egitera. Hurrengo egunean Zigara abiatu eta herria fuerte eginen dira. Egun hortan karlistek Zigako erasoa baino lehen Belateko liskarran, karlistak harrapatutako zazpi soldadu, Almandozen juizio sumario baten ondoren afusilatuko dituzte (zazpiak kanpotarrak ziren).

Otsailaren 14n Espoz y Mina generalak Zigara iristen da (Elizondoko bidean) eta bere mandatuz, Almandozen arrapatu duten Iturengo Juan Bautista de Agesta karlista konfidentea Zigako plazan fusilatua izanen da. Otsailak 17 ia Elizondon, Mina siñatzen du 35 urteko Bernardo Goñiren fusilamendua. Bernardo Arraioztarra zen baina Lekauzen bizi zen eta Donozteben karlistendako bolbora itea leporatzen zioten.

kañon karlistak. Irudia http://www.zumalakarregimuseoa.eus

Mina Elizondon 20ia artio egon zen, baina berriz bueltatu izan zen, buelta hontan, Zumalakarregikin topatzu zen Larremiarreko zelai txurietan (martxoak 12) eta 200 soldadu guttiagokin martxoaren 13an Elizondora iritsi zen . Biaramunean, martxoak 14. Giristinanoak Lekaroz inguratua zuten. Minak bazekien Lekaroz karlista zela, eta ongi uste zun handik karlisten kainonek Elizondo tirokatzen zutela (Bordazuri inguruan hainbat artilleria arrasto ageri izan dira) eta haien bila joan zen.

Cristinianoak Lekauzko gizonek herriko plazan bildu zituzten eta Minak haiengana hurbildu zen eta eskuaraz agurtu eta galdetu zien ”Kañonak non dira?”, lekaroztarrek ez zekitela, berriz Minak erran zien hilaraziko zituztela eta herria erreko zuela ez baitzioten erraten, eta dirudi ez ziotela ja erran … Soldaduak Minaren aginduak jarraitzen, bosnaka kontatu eta bortzgarrena (el quinto) soka batekin lotu eta bereizten zituzten. Zazpi bereiztuak izan arren, hiru afusilatu zuten, Lehenegoa, alkate jauna afusilatu zuten, 29 urteko Juan Bautista Barreneche, gero, nola ixilik jarraitzen zuten Martin Meoqui (57) eta Juan Martin Goñi (30) afusilatu zuten herriko plazan. Jakina da , hau ondoren Minak Lekarozeri sua ematea agindu zuela. Bitxikerri bezala aipatu Orabideako bazter batean, lohian lurperatuak, harpatu zituztela kainonak eta diotenez kainonak garraiatu zituzten behiak afusilatu izan ziren ere.

Baina afusilamenduak ez ziren hemen amaituko. Martxoak 19 odolez bete zen berriz Elizondok plaza, on Karlosi leiala izateagatik 55 urteko Juan Ignacio Iribarren Arizkundarra afusilatua izan zen, Etxalarreko Miguel Martin Iparaguirrekin batera.

Gerra basatia da! zakur gerra biurtu da, odoltzsua, afusilamentuak edonon badire (Baztandik kanpo aise gehiago). Orain arte bi bandoak, hartutako presoak (kolaboratzaileak, soldaduak, alderdi kontrakoak, espiak…) edo borrokaldietan egindako prisioneroak , “Juizio sumarial” baten ondoren edo “justa represalia-ren” argudiaoarekin afusiltuta akabatzea normala da. Berezi gabeko afusilamendu hauekin akitzeko eta prisioneroak trukatzea sustatzeko (ez hilzearazteko) britaniarrak Lord Eliot enbaxadore gise bidali diote. Edward Granville Eliot, apirila hasieratik Nafarroan dago prisioneroen afera hori konpontzeko siñatzaileak bilatzen (hasieran Espoz y Minarekin), azkenian 24an Zumalakarregi generalak Artatzan (Valdesi gainditu ondoren) bildu eta Lord Eliot inglesaren aurrean “convenio Eliot” izenarekin ezagutuko den ituna siñatzen du. Valdes de Noriegak, apirilaren 27an Logroñon siñatuko du.

Elliot itunaren bidez, lehiakideak presoak hartzen eta zaurituak errespetatzen hasi ziren. Presoak elkar trukatzea edo bederen ez hiltzea lortuko dut itun hau, baita ere karlista armadaren nazioarteko onarpena izateko balio izan zuen…baina kompromisoa, bederen karlisten aldetik lehenengo hilabetetan soilik beteko dute. Tropa erregularreko soldaduekin ituna aplikatuko dute…baina tropa frakoekin, hau da pezeteroekin! (txapelgorriak, urbanoak..) ez! ezta ere desertorekin edo liberal kolaboratzailekin.

Horrelako adibidea, ekainean Elizondoko Kuartelan (miserikordia zaharra, gauer egungo Beheko ikastola dagoen tokian zegoen eraikina, hortaz eremu hori “kuartelakozelaia” izenarekin zautzen da) gertatutako da.

Kuartela 1913an uholde famantuen ondore, Kuarteleko zubia uhoaldea eraman zuena ez da ageri. Kuartela ondatua ageri da 1912 sute bat sunsitu zuen.

1836ko Ekainan Elizondo liberalen eskuetan egon arren maiatzatik, liberalen taktika berria jarraituz (armada Ebron hegoaldeko ertzean ezarri dute) kauartela usten ari dira. Kuarteleko nausia Oráa generalak, tropa gehienarekin Iruñara joan da, Elizondon Ramon Zugarramurdi arizkundarraren eskuetan utzi du eta berarekin 350 soldadu inguru ditu. Soldadu hauek erregimendu ezberdiñekoak dira;

200, Ourense kompañiako erregularrak dira, honen buru Jose Maria Cid komandatea da bertzeak, “pezeteroen ” bi konpañietan banatzen dira; Tiradores de Isabel II de Navarra konpañia, Franzisko Asura buru dena (exkarmiento haundikoa independezian gerran Minarekin ibilitakoa) eta Urbanoak (milizia). Bi errejimiedu hauek baztango eta inguruetako napar liberaleaz osatua daude)

Karlistak urbil dute, Iruritan eta Arriozen batallonak kokatu dute, bezain pronto karlisten erasoa espero dute. Gutti izateaz gain, munizioz eta janariz gaizki ornituak daude (Maiatzatik kuartela usten ari dira eta material guzia Iruñara eraman da). Pezeteroen artean bildurra eta izua pizten da, garaileak atratzea zalla da eta galtzekotan edo errendizen badire, karlistek… lepoa moztu edo afusilatuko diztuzte.

Ekainak 2ko ordu txikitan, “pezeteroak” (Tiradoreak eta Urbanoak) sublebatu ziren eta goizean kuartelatik lekutu ziren, haien aurrean beren nagusia, Ramon Zugarramurdi teniente koronel baztandarra zijoan. Kuartelan bere 200 soldadukin, Jose Maria Cid komandate galego erregularra gelditu zen.

Kuartelan, Gracian Etxegoien “pezeteroa” lokartu da, esnatzerakoan, konturatzen da bere errejimentuko kideak ez daudela, joan dira! dirudi gauan lo zegola jataz enteratu dela eta orain soilik galegokin Elizondon dago…eta karlistak Elizondoko atea joka! . Erregularren komandanteari idei bakarra bururatzen zaio pezeteroaren bizitza salbatzeko; biboteak mozteko eta erregularren arropa jartzeko …eta abudo! zeren bereala kuartela karlistei errenditu behar die. (erratzuko kontuan irakurritakoa)

Grazian Etxegoien ez zuten “armetatik pastu”, zeren galegoak karlisten eraso bat aurre egin zuten eta Oráa generalak laguntzera iritsi artio “brabo” mantendu ziren Elizondo babesten. Ekaina 5an liberalak Elizondo utzi eta Orárekin Iruñera joango ziren. Bertzealdetik Zugarramirdi teniente koronela Ainhoan babestu zen eta kuartela abandonatzeagatik gerra kontseilu bat izan zuen.

Ekainak 7 Karlistak berriz Elizondon eta Baztanen jaun ta gabe eta hauekin berriz fusilaketak eta “juizio sumarialak” bueltatuko dira…Uztailak 23an Juana Mª Ibero Jaitztarra (Salinas de Oro) afusilatua izanen da. Hogeitabigarrena eta lenengo andrea, urte bat geroxago urriak 28an Miguel Moriones 5.Batailonako sarjentua… eta ia gerra amaizerakoan, Bergarako besarkada ondoren, hitzarmen hori onartu ez zuten batilonak (Nafarroako 5.na, 11.na eta 12.na ) amotinatuko dire. Baztan-Bidasoa, Beratik Urdazubiraino, karlista matxinatuen eskuetan zagoen eta…anarkia, basakeria, arrapakeria, lapurretak nagusituko dira, amorrua, ikara ta beldurra zabaltzen dute. Baztanen dauden soldadu karlistak erotu dira eta beren ofizial “marotistak” fusilatuko dute, hoien artean irailaren 1an Erratzun, Ramon Ger teniente koronela eta Urdazubin irailaren 6an bere jenerala (Moreno)

erratzukokontuak-ballarena blog zoragarria

zumalakarregimuesoa .eus web horria

Gertakizun historikoak, karlistaldiak, Uncategorized-n argitaratua | Laburpen hitzak Karlistaldiak, kasrlista, Oráa, Ramon Zugarramurdi | Utzi erantzun bat